Azərbaycanlı mütəxəssislər gələn il gözlənilən zəlzələlərin təxmini yerini deyə biləcəklər\nCəmiyyət 21 Dekabr 2012 16:29 (UTC+04:00)\nAzərbaycan, Bakı, 21 dekabr /Trend, müxbir İ.İsabalayeva/\nAzərbaycan Milli Elmlər Akademiyası Kibernetika İnstitutunun Rabitə və İnformasiya Texnologiyaları Nazirliyi (RİTN) ilə birgə layihəsi çərçivəsində Azərbaycanda zəlzələlərin ilkin hazırlıq dövrünün, yəni anomal seysmik proseslərin (ASP) başlanmasını aşkar etməyə və onun monitorinqini həyata keçirməyə imkan verən stansiyaların fəaliyyəti nəticəsində artıq gələn ilin 1-ci yarısında gözlənilən zəlzələlərin təxminən harada baş verə biləcəyini demək mümkün olacaq. Bun barədə cümə günü Trend-ə Azərbaycan Milli Elmlər Akademiyası Kibernetika İnstitutunun direktoru Telman Əliyev bildirib.\nOnun sözlərinə görə, zəlzələlərin lap dəqiq koordinatlarının müəyyənləşdirilməsi üçün uzun vaxt tələb olunacaq. Əliyev deyib ki, son zamanlar stansiyanın fəaliyyəti nəticəsində bu barədə verilmiş məlumatlar öz təsdiqini tapıb. Lakin bu məlumatları 100 faiz dəqiqliklə demək üçün stansiyaların sayını artımaq lazmdır.\nƏliyev bildirib ki, hazırda Qum adası, Neftçala, Naftalan, Şirvan və Siyəzəndə stansiyalar fəaliyyət göstərir. Yaxın günlər ərzində AMEA-nın Naxçıvan bölməsinin iştirakı ilə Naxçıvanda anomal seysmik proseslərin (ASP) başlanmasını aşkar etməyə və onun monitorinqini həyata keçirməyə imkan verən sayca 6-cı stansiyanın quraşdırılmasına başlanacaq. Ümumilikdə Naxçıvan Muxtar Respublikasında - Sədərəkdə, Böyük düz adlanan ərazidə, Nehrəmdə 3 stansiyanın quraşdırılması planlaşdırılır. Naxçıvanda ilk stansiya Sədərəkdə quraşdırılacaq. Bununla yanaşı, 1 stansiyanın Zaqatala-Qax-Balakən zonasında, 1-nin Astarada, 1-nin isə Qazaxda quraşdırılması nəzərdə tutulur. Yeni stansiyaların bir hissəsinin quraşdırılmasının gələn ilin ilk yarısında yekunlaşdırılması planlaşdırılır.\n"Stansiyanın sayı artdıqdan sonra biz çox böyük dəqiqliklə deyə biləcəyik ki, hansı regionda 20 saatdan sonra zəlzələ olacaq. Biz zəlzələnin dəqiq yerini müəyyən edəndən sonra onun maqnitudasını da tapa biləcəyik", - institut direktoru deyib.\nO bildirib ki, quraşdırılmış stansiyalar Azərbaycan, Təbriz də daxil olmaqla, İranın cənubu, Türkiyənin cənubu, Xəzər dənizi, ona yaxın ərazilər, o cümlədən Türkmənistanın müəyyən hissəsində anomal seysmik proseslərin monitorinqini aparmağa imkan verir.


İqtisadiyyat Nazirliyinin daha bir qrup əməkdaşı döyüş medalları ilə təltif olunub\nAzərbaycan Respublikasının Prezidenti, Silahlı Qüvvələrin Ali Baş Komandanı İlham Əliyevin qətiyyəti, müzəffər Azərbaycan Ordusunun sücaəti nəticəsində 2020-ci ilin payızında həyata keçirilmiş əks-hücum əməliyyatları ilə ölkəmizin işğal altında olan əraziləri düşmən ordusundan təmizləndi, işğala son qoyuldu və Azərbaycan Vətən Müharibəsində böyük Zəfər qazandı. 44 günlük müharibədə qəhrəman əsgər və zabitlərimiz canları və qanları bahasına tarixi Zəfər qazandılar, yüksək döyüş məharətini bütün dünyaya nümayiş etdirdilər.\nDövlət başçısının sərəncamları ilə Vətən Müharibəsində göstərdiyi şücaətə görə Silahlı Qüvvələrin daha bir qrup hərbi qulluqçusu təltif olunublar. Onlar arasında İqtisadiyyat Nazirliyinin 49 əməkdaşı da var. Belə ki, İqtisadiyyat Nazirliyinin 3, nazirlik yanında Dövlət Vergi Xidmətinin 23, Əmlak Məsələləri Dövlət Xidmətinin 12, Antiinhisar və İstehlak Bazarına Nəzarət Dövlət Xidmətinin 4, “Təmiz Şəhər” ASC-nin 6, “Azərlotereya” ASC-nin 1 əməkdaşı medallarla təltif olunub.\nQeyd edək ki, ümumilikdə İqtisadiyyat Nazirliyinin 131 əməkdaşı Vətən müharibəsində iştirak edib. Onlardan 86-sı müxtəlif medallara təltif edilib.\nİqtisadiyyat Nazirliyinin döyüşlərdə iştirak etmiş bir əməkdaşı isə şəhid Asəf Nəsibovdur. Qəhrəman həmkarımız Azərbaycan Respublikası Prezidentinin sərəncamları ilə “Vətən uğrunda”, “Cəbrayılın azad olunmasına görə”, “Qubadlının azad olunmasına görə”, “Laçının azad olunmasına görə” və “Hərbi xidmətlərə görə” medalları ilə təltif olunub.\nQəhrəmanlarımız qürur mənbəyimizdir!


Çiçək tapa bilmədim… » Təhsil Junalı\nÇiçək tapa bilmədim…\nSəbzəli müəllimin 8 Martla bağlı danışdığı əhvalatı həmkarları da böyük maraqla dinləyirdi:\n- Martın 7-si idi. İkinci növbədə dərslər qurtaranda yadıma düşdü ki, həyat yoldaşımı təbrik etmək üçün bir dəstə gül almalıyam. Vaxt itirmədən gül mağazasına getdim. Sifariş verdiyim gül dəstəsini götürüb mağazadan bir xeyli aralanmışdım ki, kimi görsəm yaxşıdır, 15 il əvvəl bir yerdə oxuduğum tələbə yoldaşım Qərənfili… Sevincək bir-birimizdən hal-əhval tutduq. Elə həmin andaca gül dəstəsini ona təqdim edərək 8 Mart bayramını təbrik etdim. Bu vaxt bir tele-repartyor haradansa peyda oldu. Dedi ki, gül dəstəsini nişanlınıza verəndə lentə almışam, indi qalıb özünüzü təqdim etməyiniz. Ağzımızı açmağa aman verməyən müxbir adımızı da öyrənib qaça-qaça bizdən uzaqlaşdı… Biz bu müxbirin hərəkətinə əhəmiyyət verməyib yaxınlıqdakı parka keçib, bir oturacaqda əyləşdik. Tələbə yoldaşlarımızı, müəllimlərimizi xatırladıq. Xeyli söhbətdən sonra bir-birimizə ev ünvanımızı və telefon nömrələrimizi verib ayrıldıq… Mən yenidən gül almaq üçün mağazaya qayıtdım. Gecikmişdim. Mağaza artıq bağlı idi. Tanıdığım bir neçə gül mağazasına da baş çəkdim. Amma nə gül tapdım, nə də çiçək. Başqa bir hədiyyə alıb evə qayıtdım. Həyat yoldaşıma da dedim ki, işdən gec çıxdığıma görə gül tapa bilmədim… Mən bu sözü deyəndə həyat yoldaşım da dedi ki, bəs səhər anam da, bacım da bizə gələcəklər… Nə başınızı ağrıdım, səhər tezdən şəhərə çıxıb qayınanama və baldızıma da hədiyyə aldım. Evə qayıdanda yaxın bir dostumla rastlaşdım. Qanı yamanca qara idi. Mənə dedi ki, polis idarəsinə gedirəm. Xeyir olsun- dedim. Cavab verdi ki, əşşi nə xeyir, istəyirəm ki, polisdən xahiş edim, məni 3 günlüyə həbs etsinlər... Bu 8 Mart bayramından canım qurtarsın. Axı bu qədər adama – həyat yoldaşıma, 3 qızıma, onlara dərs deyən 9 müəllimə, 3 bacıma, qayınanama, 4 baldızıma hədiyyə almalıyam. Belə bahalığın tüğyan etdiyi zamanda hədiyyə almaqdan qurtulmağın yolunu həbs olmaqda görürəm… Dostumun bu sözlərinə xeyli güldüm və ona dedim ki, məgər həbs olunmaq sənə ucuz başa gələcək? Nə qədər çalışdımsa, onu bu fikirdən daşındıra bilmədim… Nə isə polis idarəsinə getdik. Çox keçmədi ki, rəis gəlib çıxdı. Dostum Dayandur məsələni ona açıqladı. Rəis bu sözlərə bəndimiş kimi, əsəbləşib özündən çıxdı, nə çıxdı: - Əyə, a kərkibaş, sən bizi ələ salmısan, - dedi. O dəqiqə də sənədlərini hazırlayıb dostuma düz 15 gün həbs cəzası verdiyini elan etdi. Nə qədər xahiş-minnət etdik xeyri olmadı ki, olmadı… Qanıqara evə qayıdıb telefonla xəbəri Dayandurgilə çatdırdım…\nNə isə. Səhəri gün axşam süfrə arxasında əyləşib 8 Mart bayramını şad-xürrəm qeyd edirdik. Birdən televizorda mənim tələbə yoldaşım Qərənfilə gül dəstəsi verdiyim sujet göründü… Hamımız yerimizdəcə donub qalmışdıq… Bu nədi, - deyə həyat yoldaşım əsəbi halda, bəs məni təbrik etməyə nə gül tapmışdın, nə də çiçək. O gözəlçə nişanlına gül tapa bilirsən, mənə yox?! – deyib ona aldığım hədiyyəni başıma tərəf tulladı. Ara qarışdı, nə qarışdı. Nə qədər izah etməyə çalışdımsa, heç qulaq asan belə olmadı… Bu qanqaralıqdan heç bir saat keçməmişdi ki, qapının zəngi fasiləsiz səslənməyə başladı. Fikirləşdim ki, səs-küyümüzə yəqin qonşular gəlib. Qapının gözlüyündən baxanda gördüm zəngi çalan yekəpər bir polisdir, özü də dostum Dayanduru həbs edən polis. Qapını açdım. Elə həmin andaca əlini uzadıb yaxamdan yapışıb məni özünə tərəf elə çəkdi ki, ayaqlarım yerdən üzüldü. Fikirləşdim ki, məndən daha adam olmaz, dilim tutulmuşdu. - Səbzəli sənsən?, – deyə qəzəbli halda soruşdu:\n- Ə, dələduz, mənim həyat yoldaşım Qərənfili haradan tanıyırsan ki, ona gül də verirsən?\n- Tələbə yoldaşıyıq…\n- Ay uçutel, bu kələklər keçməz. Hə, yaxşı yadıma düşdü, onunla nə vaxt nişanlanmısınız?\nQayınanam da polisin sözünə qüvvət verərək, utanmır öz halalca arvadı üçün gül tapa bilmir, başqasının arvadına tapır. Müəllimə bir bax…\nElə bu ara Qərənfil də ağlaya-ağlaya gəlib çıxdı… Çox yalvar-yaxardan sonra onları evə saldım. Qərənfillə tələbə yoldaşı olduğumu müəllim və tələbə yoldaşlarımızla çəkdirdiyimiz şəkillərlə sübut etdim. Qanqaralıq gülüşlərlə əvəz olundu… Hamımız süfrə arxasına keçdik. Rəisdən xahiş etdim ki, dostum Dayanduru da bu bayram günündə azad etsin. Onsuz da hədiyyə almaqdan canı qurtarıb. Rəis elə bizdən şöbəyə zəng etdi ki, o kərkibaşı buraxsınlar, özü də Səbzəli müəllimgilə gəlsin…\nO gün 8 Mart bayramını hamımız birlikdə gecədən xeyli keçənə kimi deyə-gülə qeyd etdik. Hələ «Ayaqlarım yoruldu, çiçək tapa bilmədim» mahnısını da oxuduq…


“Hürriyet Bilim”dən bədən tükləri haqqında nağıllar\n« “Milliyet” baş redaktoru Mehmet Y. Yılmazın seksual seleksiya yanılması\n“Discovery Channel” də gözəllik anlayışının təkamülü haqqında nağıllar »\n“Hürriyet Bilim” jurnalının, 26 iyul 2003-cü il tarixli sayında, “Cinsi cazibədarlığı artırmaq üçün tüklərdən təmizləndik?” başlığı ilə bir xəbər nəşr olundu. Yazıda insanın bir çox məməlidən fərqli olaraq, çılpaq dəriyə sahib olması ilə əlaqədar müxtəlif təkamül lehinə fərziyyələr bildirilirdi. Buna görə, İngiltərədəki Oxford və Reading Universitetlərindən tədqiqatçılar, tüklərdən təmizlənmiş dərinin daha az parazit (mikrob) çəkəcəyi, bu səbəbdən sağlam olacağı, bir tərəfdən də, cinsi cazibədarlığı artıracağı fikrini irəli sürürdü. İnsan dərisinin buna görə guya təkamül prosesinin sonunda ortaya çıxdığını iddia edirdilər.\nHalbuki, bu iddialar heç bir elmi dəlili olmayan, üstəlik öz aralarında da əsassız xəyali fərziyyələrdən ibarətdir. Təkamülçülər, sanki bir bioloji quruluşun hansı cəhətdən üstün olduğunu göstərdikdə, bunun mənşəyini də izah etdikləri kimi, bir təəssürat bağışlayırlar, amma bu, olduqca axmaq fikirdir. Bu iddiaları əvvəl də cavabladığımız üçün uzun-uzadı danışmırıq, yalnız “Hürriyet Bilim” jurnalının darvinizmə, necə gözübağlı dəstək olduqlarını göstərən bir-iki ifadəyə diqqət çəkmək istəyirik.\n(Orijinal cavabımızı buradan oxuya bilərsiniz)\n“Hürriyet Bilim”, guya ki, bu elmi nəzəriyyəyə dayaq olaraq, kor siçanı göstərir. “Hürriyet Bilim” jurnalına görə, bu canlıların tüksüz əmələ gəldiklərinin səbəbi, yeraltında qazdıqları oyuqlarda hava istiliyindəki dalğalanmalardan qorunmaları idi. Halbuki canlılar dünyasına bir göz gəzdirmək belə, bunun əsassız bir iddia olduğunu görməyə kifayətdir. Məsələn, fillər də eyni ilə kor siçan kimi tüksüz quru məməlilərdir. Fillər, torpaq altında oyuqlarda deyil isti günəşin altında yaşadıqlarına görə, bu vəziyyət “Hürriyet Bilim”-in bəhs olunan elmi nəzəriyyəsi ilə necə açıqlana bilər? Fillər, torpaq altında yaşamaz və istilik dalğalanmalarından qorunmazlar. Bu vəziyyətdə tüklərdən məhrum bir dəri ilə, torpaq altında həyat arasında, əslində mənalı bir əlaqə qurulamayacağı ortaya çıxar.\n“Hürriyet Bilim”-in etdiyi şey, ortaya atdığı hər hansı darvinist fərziyyəyə uyğun bir canlını seçib, bu fərziyyələrə zidd canlıları əhəmiyyət vermədən, dəlil ayırd etməkdir.\nBurada, bir daha da üzə çıxır ki, “Hürriyet Bilim”, darvinizmə dəstək olmaq məqsədi ilə, irəli sürülən fərziyyələri, elmi cəhətdən güclü olduqları üçün deyil, yalnız materialist ehkamı saxlamaq məqsədi ilə, bir növ təbliğat vəsaiti üçün mənimsəyir. Bu tərəfli yanaşma, “Hürriyet Bilim”-i, o qədər gözübağlı bir vəziyyətdə saxlamışdır ki, insanın dərisinin təkamüllə ortaya çıxa biləcəyini, ya bilməyəcəyini sorğu-sual etmədən, bunu müzakirəsiz qəbul edir. Yalnız, “insan dərisi təkamüllə ortaya çıxdı, amma necə çıxdı?”-sualını soruşmaqla kifayətlənir. Yəni “Hürriyet Bilim”, darvinizmə kor-koranə inanır.\nHalbuki insan dərisi bir az araşdırılsa dərinin təsadüflərə söykənən bir təkamül müddətiylə meydana gəlmədiyi, şüurlu şəkildə hazırlanmış olduğu asanca aydın ola bilər. Dəri, bədən istiliyini tənzimləmədə təsirlidir, bədən mayelərini içəridə tutar, xəstəliklərə qarşı qoruma təmin edər, özünü təmir edə bilər və yeniləyə bilər. Toxunma duyğusu üçün həssas orqandır, istiliyi, soyuğu, ağrını və s. hiss etməmizi təmin edər. İnsan bədəni tüklərdən tamamilə də məhrum deyil əlbəttə. Saçlar estetik görünüş təmin edər, soyuqdan qoruyar. Qaşlar gözə enən təri maneə törədəcək nöqtədə və bucaqda olar. Kirpiklərin yuxarı qıvrımlı olması, göz açıb bağlama əsnasında bir-birinə ilişib qalmalarını mane olar. Kirpiklər bunu təmin edəcək şəkildə davamlı yağlı tutularlar. (Bu yağı təmin edən xüsusi ifrazat bezləri vardır.) Qulaq və burun girişindəki tüklər isə, zərərli olan cisimlərə maneə törədən nöqtədə yerləşərlər. Hər tük, lazımlı yerdə və lazımlı quruluşdadır. Məsələn, qaşlarımız və kirpiklərimizin boyu sabit qalar, saçlarımız isə davamlı uzanar. Əks halda, həmişə qaş və kirpiklərimizi taraş etmək məcburiyyətində qalardıq, saçlarımız isə, bizə heç bir gözəllik vermədən sabit qalardı. Ancaq dəri və üzərindəki tüklər, olduqca ən ideal quruluşlarda hazırlanmış və yaradılmışdır.\nBütün bu tüklərin ortaq xüsusiyyəti isə, funksiyalarını icra edə biləcəkləri böyüklükdə qalmalarını təmin edən genetik proqrama əsaslanmağıdır. Bu proqramlaşdırma bir proqramçının, yəni bütün bunları hazırlayanın olduğuna işarə edir. Bu da, canlıları və insanı Allahın yaratdığı həqiqətinin elmi dəlillərindəndir.\n“Hürriyet Bilim” qəzeti, artıq darvinizmin etibarsızlığını qəbul etməlidir. Bu yalanı davam etdirmək həm mənasızdır, həm də, yorucudur. Darvinizmin yalanlarını bu xəbərdə görünən tərzdə, xəyali yanaşmalarla bərpa etmək səyi, yaxın gələcəkdə məyusluqla nəticələnəcək. Çünki darvinizm, qarşısı alınmaz şəkildə məğlubiyyətə uğrayır.


Feline sidik problemləri ilə bağlı ən son nədir? - Pişiklərin xəstəlikləri - 2021\nFeline sidik problemləri ilə bağlı yeniləmə\nSidik problemləri, mesane daşları, infeksiyalar, uretral tıxanıqlıqlar və hündür idiopatik sistit (FIC) adlanan bir vəziyyət də daxil olmaqla müxtəlif pozğunluqlar səbəb ola bilər. FIC sözün əsl mənasında naməlum pişiklərdə sidik kisəsinin iltihabı deməkdir.\nFIC, həmçinin süni idiopatik alt sidik yollarının xəstəliyi (FiLUTD) və ya xora uroloji sindromu (FUS) adlanır. FIC, pişik əhalisinin 1% -ə qədər təsir göstərdiyi təxmin edildi.\nÜmumi əlamətlər zibil qutusundan kənarda idrar edir, sidikdə və ya sidikdə qan var.\nUzun illər davam edən araşdırmalara baxmayaraq, FIC-in səbəbi bilinmir. FIC-nin inkişafında rol oynaya biləcək amillər arasında viruslar, bəslənilən pəhriz növü (xüsusilə yüksək mineral tərkibli quru qida pəhrizləri), stres, ciddi qapalı mühitdə saxlanma və genetik amillər (məsələn, uzun ömürlü pişiklər) görünür daha çox təsirlənmək).\nBu xəstəliyi öyrənməyə çox vaxt və tədqiqat getdi.\n1. Birincisi - əsas səbəbi cərimələmək. Baytarınıza daşların və ya bir infeksiyanın olub olmadığını müəyyən etmək üçün bəzi əsas testlər aparmağa icazə verin. Əsas şərt aşkar olunarsa, müalicə olunmalıdır.\n2. ikinci, müalicənin olmadığını qəbul edin. Bu, bəzi pişiklərin tez-tez bütün həyatları ilə döyüşməli olduqları bir şeydir. Ancaq kömək edə biləcəyiniz bəzi şeylər var.\n3. Üçüncüsü, kömək edə biləcək şeylər et. Bunlara aşağıdakılar aid edilə bilər:\nMüalicə tez-tez pəhrizdə quru bir qidadan konservə qədər dəyişikliyə daxildir.\nEvdəki stressi minimuma endirin - əgər itiniz varsa, pişiyiniz istəmirsə - onun xüsusi bir otaq və ya yuxarı mərtəbədəki kimi qaçmaq üçün bir yerinin olduğuna əmin olun.\nPişiklərinizin mühitini stimullaşdırdığından əmin olun. Çox sayda kazıma yazılarının, çarpayıların, görünməyə maraqlı pəncərələrin, quş bəsləyicilərinin və oyuncaqların olmasına əmin olun.\nGündə ən azı 10 dəqiqə LeAST-da oynayaraq pişikinizi həvəsləndirin.\nBol təmiz su təklif edin. Evinizin müxtəlif yerlərində daha çox qab əlavə edin. Su qabları üstə qoyulur və içkini stimullaşdırmaq üçün vaxtaşırı buz kubları əlavə edin. Ayrıca, bəzi pişiklər avtomatik suyu sevirlər.\nXalça və ya mebeldəki sidik ifrazatlarını yaxşıca təmizləyin. Sıfır qoxusu, ıslanmayan poo, sidik söndürmə və s. Kimi keyfiyyətli bir məhsul istifadə edin və paket istiqamətlərinə uyğun istifadə edin. Sidik qoxusunu aradan qaldıranlar və təlimatlar haqqında daha çox məlumat üçün - bu yazını oxuyun.\nUyğun olmayan sidiyə dair daha çox məlumat üçün, Pişiklərdə uyğun olmayan sidiyə gedin və həmçinin yalançı idiopatik sistit (FIC) oxuyun.\nVideoya baxın: Calling All Cars: Don't Get Chummy with a Watchman A Cup of Coffee Moving Picture Murder (Dekabr 2021).\nCopyright 2021 \_ Feline sidik problemləri ilə bağlı ən son nədir?...


Azərbaycan IFC ilə əməkdaşlığın inkişafını müzakirə edib – İstiqlal.az\nAna Səhifə/İqtisadiyyat/Azərbaycan IFC ilə əməkdaşlığın inkişafını müzakirə edib\n24 İyun 2021 18:00\nAzərbaycanın iqtisadiyyat naziri Mikayıl Cabbarov Beynəlxalq Maliyyə Korporasiyasının (International Finance Corporation – IFC) Avropa və Mərkəzi Asiya üzrə regional direktoru Vibke Şlömerlə görüşüb.\nNazirlikdən “APA-Economics”ə verilən məlumata görə, nazir ölkədə maliyyə institutları, o cümlədən Beynəlxalq Maliyyə Korporasiyası ilə əməkdaşlığa önəm verildiyini, qurumun maliyyə-texniki dəstəyinin yüksək qiymətləndirildiyini vurğulayıb.\nQeyd edilib ki, İqtisadiyyat Nazirliyi ilə birgə reallaşdırılan “Azərbaycanda biznes mühitinin təkmilləşdirilməsi” layihəsi uğurla başa çatıb. “Azərbaycanda investisiya mühiti və aqrobiznesdə rəqabətlilik” və digər layihələrin icrası isə davam etdirilir. Görüşdə Azərbaycanın sosial-iqtisadi inkişafına dair prioritetlərin reallaşdırılması istiqaməti üzrə IFC ilə tərəfdaşlığın gücləndirilməsi imkanları diqqətə çatdırılıb.\nVibke Şlömer Azərbaycan hökuməti ilə IFC arasında əməkdaşlığın mövcud vəziyyəti, prioritet sahələr üzrə layihə və təşəbbüslər barədə məlumat verib, təmsil etdiyi qurumun Azərbaycanla əlaqələrinin genişləndirilməsi istiqamətləri barədə fikirlərini bölüşüb.\nIFC-nin Qafqaz üzrə yeni regional meneceri İvana Duartenin də iştirak etdiyi görüşdə Azərbaycanla IFC arasında investisiya-məsləhət xidmətləri sahəsində tərəfdaşlığın dərinləşdirilməsi üçün imkanlar, “Ölkənin özəl sektorunun diaqnostikası” Çərçivə Sənədinin icrası və qarşılıqlı maraq doğuran digər məsələlər müzakirə olunub.


Elmar Məmmədyarov Qurbanqulu Berdiməhəmmədov və Mevlüt Cavuşoğlu ilə görüşüb\nXarici işlər naziri Elmar Məmmədyarov Azərbaycan, Türkmənistan və Türkiyə xarici işlər nazirlərinin yanvarın 29-da Aşqabadda keçirilən üçtərəfli görüşü çərçivəsində Türkmənistan Prezidenti Qurbanqulu Berdiməhəmmədovla görüşüb.\nXİN-in mətbuat xidmətindən Publika.az-a verilən məlumata görə, Azərbaycan ilə Türkmənistan arasındakı münasibətlərin cari səviyyəsinin məmnunluq doğurduğunu deyən nazir Elmar Məmmədyarov Azərbaycan Respublikasının Prezidenti cənab İlham Əliyevin salamlarını Türkmənistanın dövlət başçısına çatdırıb.\nPrezident Qurbanqulu Berdiməhəmmədov salamlarının və ən xoş arzularının Azərbaycan Respublikasının Prezidenti cənab İlham Əliyevə çatdırılmasını xahiş edib.\nGörüş zamanı Azərbaycan, Türkmənistan və Türkiyə xarici işlər nazirlərinin iştirakı ilə üçtərəfli görüşün keçirilməsinin regional əməkdaşlığın inkişafı baxımından əhəmiyyəti vurğulanıb.\nGörüş zamanı iki ölkə arasında iqtisadi, ticarət, elm, təhsil eləcə də qarşılıqlı maraq doğuran digər sahələrdə əməkdaşlıq məsələləri müzakirə edildi.\nElmar Məmmədyarov Türkiyənin xarici işlər naziri Mevlüt Cavuşoğlu ilə də görüşüb.\nGörüş zamanı iki ölkə arasındakı münasibətlərin cari səviyyəsini yüksək qiymətləndirən tərəflər Azərbaycan ilə Türkiyə arasındakı ikitərəfli əlaqələrin dostluq və qardaşlıq xarakteri daşıdığını xüsusi vurğulayıblar.\nGörüş zamanı tərəflər Azərbaycan, Türkmənistan və Türkiyə xarici işlər nazirlərinin iştirakı ilə üçtərəfli görüşün keçirilməsinin regional əməkdaşlığın inkişafı baxımından əhəmiyyətini vurğulayıblar.


Demiryolu etrafındakı evler sökülecek - Azadliq Xeber\nDemiryolu etrafındakı evler sökülecek\nDəmiryolu ətrafındakı evlər söküləcək\n11:20 xeber – Tezliklə Azərbaycanda dəmiryolu yaxınlığında olan evlər söküləcək.\nAzadlıq.az xəbər verir ki, anspress-in məlumatına görə, bu barədə “Azərbaycan Dəmir Yolları” Qapalı Səhmdar Cəmiyyətinin sədri Cavid Qurbanov jurnalistlərə açıqlamasında bildirib. Onun sözlərinə görə, hazırda bu istiqamətdə bir çox işlər görülür.\n“Dəmiryolu ətrafında qanunsuz tikililərin sökülməsi, ərazilərin hasarlanması məsələlərinə baxılır. Bu istiqamətində yeniliklər olarsa, mətbuata məlumatlar veriləcək”, – deyə Cavid Qurbanov bildirib.\nQurum sədri onu da vurğulayıb ki, hazırda bu istiqamətdə əhali siyahıya alınır: “Hələlik dəmiryolu ətrafında olan evlər və əhalinin siyahıya alınması prosesi gedir”.\nCavid Qurbanov-Azərbaycan Dəmir Yolları” QSC-nin sədri


Aşırın divarı! – “Divar” hekayəsi – Artlogos\nOnlar görünüşcə çox sadə, dördbucaqlı bir məkanda yaşayırdılar. Çoxları kimi sevib-sevilir, səhər işə gedib, axşam qayıdırdılar. Evləri tam görmək olmurdu, sanki hər yer düz xətdən ibarət idi. Bir gün həmin məkanın mərkəzində hündür divardan ibarət sərhəd yaranır və əhalinin böyük qismi qohum-tanışdan ayrı düşür. Divarı aşmaq qəti qadağan idi. Sərhədi kim keçmək istəyirdisə, Edqard adlı şəxs tərəfindən güllələnirdi. Edqard heç vaxt yatmırdı, evini də düz sərhəddə tikmişdi. Onun hardan və kim tərəfindən göndərildiyi heç kəsə məlum deyildi. Evi sağ tərəfdə tikildiyindən sağlardan sayılırdı, pəncərəsi isə sol tərəfdə yaşayanlara tərəf açılırdı.\nDivarın yaranmasından iyirmi səkkiz il keçmişdi, bu illər ərzində sol tərəfin sakinləri tam başqalaşmışdılar, çılpaq gəzirdilər. Sağlar pəncərədən sola baxmaq üçün növbəyə yazılırdı. Edqard evinə gələnlərə şərt qoymuşdu, kim baxmaq istəyirdisə, əynindəki geyimindən birin soyunub ona verməliydi. Bir gün sağ tərəf sakinlərinin bir neçəsi əyinlərindəki paltarları çıxardıb çılpaq gəzməyə başladılar. Çılpaqlar qınaq atəşinə tutulsalar da, daha sonra lütlər o qədər çoxaldı ki, kimsə onları qınayanda tutub gətirirdilər Edqardın evinə, pəncərədən sol tərəfi göstərib, “Diqqətlə bax!”, – deyirdilər. Həmin şəxs də utandığından tez paltarını soyunub çılpaq olurdu. Hətta elə bir məqam gəlib yetişdi ki, əyinində paltar olana birtəhər baxırdılar. İki ay, iyirmi altı gün sonra bu hal tamam adiləşdi, havalar soyudu və sağda yaşayan sakinlərin çoxu xəstələndi. İmmuniteti güclü olanlar öz yerlərində qalır, zəif olanlarsa kürə şəklində olan məkana göndərilirdi.\nDünyaya yeni uşaq gətirmiş qadın dayaz çayın içində, beş daş üzərində uzadılmışdı. Ən böyük daş başının altına – ovucu boyda biləklərinin, kərpicə bənzər iki çay daşı isə ayaqlarının altına qoyulmuşdu. Yerli əhali çayın ətrafına yığışıb huşunu itirən qadının ayılmasını gözləyirdi. Sol sakinləri ovuclarına yığdıqları lalə ləçəklərini aramsız çaya səpib, suyun axmasını seyr edirdilər. Ləçəklər daşların arasından süzülüb qadının dalğalanan saçlarına, çılpaq bədəninə sığal çəkərək axıb gedirdi. Ləçəklərin bir neçəsi isə qadının saçlarına ilişib qalmışdı. Günəş batmaq üzrə idi, Ayın üzü işıqlandıqca qadının bədəni altına düzülmüş daşlar közərirdi. Edqard pəncərə önündə dayanıb baş verənləri izləyirdi. Qarı yenicə doğulmuş körpəni ayaqlarından tutub başı aşağı, buzu tam əriməmiş suyun içinə salır, altı saniyə sonra çıxardıb, yancağına şillə vurur, uşaq ağlamağa başlayanda isə onu qarşısındakı digər qabda olan isti suya uzadır. Bu hal bir neçə dəfə təkrar olur. Özündən getmiş qadın birdən ağrı çəkərək ayılır, hamı eyni qaydada əl çalıb yerində addımlamağa başlayır. Qadının bətnindən qara ilan və beş Apollon kəpənək çıxır. Fikirlər uçuşan kəpənəklərdə qaldığı üçün ilanın sürünüb hara yoxa çıxmasını görən olmur. Qarı körpəni gətirib qadının sinəsi üstünə qoyur və hamı asta-asta dağılışıb gedir. Qadın yuxuya getmiş körpənin əlindən öpüb özü də gözlərini yumur. Bu qadının adı Lilit idi, dünyaya göbəksiz və hədsiz gözəl gəlmişdi. Əhali dəqiq bilməsə də, ehtimal olunurdu ki, uşaq Edqardındı, çünki sol tərəfdən heç kim onun gözəlliyinə görə cəsarət edib yaxınlaşmamışdı. Edqard pəncərəni bağlayıb günəşin al-qırmızı şəfəqləri görünənə kimi silahını təmizlədi. Səhəri gün bir nəfər gənc çiynində quzu, pəncərənin qarşısına gəlib Edqardan qurbanı kəsmək üçün kömək istədi:\nBu nədir, bu hardan peyda oldu?\nBu da sağ tərəfin qəssabına bizdən hədiyyə.\nBu neçə illər ərzində divarın sağ tərəfi tərtəmiz qalmışdı, heç kim ora nə rəsm çəkir, nə də bir söz yazırdı. Yalnız Edqardın evinin kandarında tablo asılmışdı. Ora xırda hərflərlə: “İstəyirəm ki, güvənəsiniz, inanasınız, baxışlarınızı anlamaq, ürək döyüntünüzü və səsinizi eşitmək istəyirəm. İstəyirəm ki, məni yaxşı görə, anlayasınız, çünki bu yalnız sizin xeyrinizə olacaq”. Edqard hirsi soyuyandan sonra qazın leşini qırmaqla yuxarı çəkib sağ tərəfə atdı, ətrafı leş qoxusu bürümüşdü, daha sonra xəbər yayıldı ki, qazı didib-parçalayan itlər qudurub və sağ sakinlərdən birini dişləyib. Əhali arasında böyük qorxu, təlaş yaranmışdı, itlər döyülərək vəhşicəsinə öldürülsə də, quduzlaşdığı güman edilən sakinə əl vura bilmirdilər, çünki o, sağ tərəfdən nüfuzlu bir şəxsin dostu idi. Çoxları öz aqibətinə görə qorxaraq, kömək üçün Edqardın evinin qarşısına gəlir. Əhalinin arasından bir qadın qabağa çıxıb təmkinlə deyir:\nEdqard soyuqqanlıqla evinin qarşısındakı tablonu köynəyinin qolu ilə silib deyir:\n– Nəhayət ki, uzun illərdən sonra məhz bu fikrə gəldiniz. Siz heç bilirsiniz ki, nə qədər gözləmişəm sizi?! Bu iyirmi səkkiz il ərzində bir nəfər görmədim, yaxınlaşıb məndən soruşsun ki, bu divar nə üçündür burda? Bir gecənin içində kim ucaltdı bunu? Ümumiyyətlə, bu divar kimə lazdımdır? Soruşan olmadı ki, sən kimsən və nə ixtiyarla bizim üstümüzə silah çəkirsən?! On-on beş nəfər çiynini divara söykəyib onu aşırmağa cəhd belə göstərmədi. Ancaq kimisi məşuqəsini görməyə, kimisi şan-şöhrətə görə bu çəpəri keçmək istədi. Divarın o biri üzündə sizin yaxınlarınız, doğmalarınız var, bəlkə də, elə o tərəfdə siz özünüzsünüz. Bu divar sanki bir güzgü idi, sizsə baxmaqla kifayətlənirdiniz.\n– Bir… – səsini bir az tənzimləyib, ucaldır. – Bir, iki, – divar bir az yerindən oynayır, sol tərəfin sakinləri geri çəkilib nə baş verəcəyini gözləyirlər, – üç, dörd, – divar kökündən çartlamış ağac kimi yellənir, – beş, altı, – divar uğultulu səslə aşaraq, yerə çırpılır. Ətrafa ani sükut çökür. Sol və sağ sakinləri üz-üzə dayanmışdı, toz-torpaqdan bir-birlərini yaxşı görmürdülər. Toz yavaş-yavaş çökürdü, sol sakinləri paltarda, sağlar isə çılpaq dayanmışdılar. Sağ tərəfdən qadınların biri rəfiqəsini dürtmələyib pıçıldayır:\n– Oraları çox bəyənəcəksən, yenidən divar ucaltmağına ehtiyac olmayacaq. Üstünü isə özüm örtəcəm…


Konstitusiyada irəli sürülən əsas tələb: milli birlik və vətəndaş həmrəyliyi - Əli Həsənov\nBu gün Azərbaycan Respublikası Konstitusiyasının qəbul olunmasından 24 il keçir. Prezident administrasiyasının ictimaiyyətlə əlaqələr şöbəsinin müdiri Əli Həsənov konstitusiya günü ilə bağlı öz "FACEBOOK" səhifəsində geniş yazı ilə çıxış edib. Lent.az həmin yazını təqdim edir.\n"Müstəqil Azərbaycan Respublikasının ilk Konstitusiyasının qəbul edilməsindən 24 il ötür. Ulu öndər Heydər Əliyevin rəhbərliyi ilə hazırlanan və 1995-ci il noyabrın 12-də ümumxalq səsverməsi (referendum) yolu ilə qəbul edilən Əsas Qanun müstəqil Azərbaycanın ilk, ümumilikdə isə ölkəmizin beşinci Konstitusiyasıdır. 1918-1920-ci illərdə cəmi 23 ay mövcud olmuş Azərbaycan Xalq Cümhuriyyəti dövlətin əsas qanununu qəbul edə bilməmişdi. Ona görə də ilk konstitusiya RSFSR-in konstitusiyası əsasında hazırlanmış və 1921-ci il mayın 19-da qəbul olunmuş Azərbaycan SSR-in Konstitusiyası hesab olunur. Azərbaycanın sayca ikinci konstitusiyası 1927-ci ilin mart ayında qəbul edilib. O zaman Azərbaycan Zaqafqaziya Sovet Federativ Sosialist Respublikasının tərkibində idi və bu şəkildə də SSRİ-yə daxil edilmişdi. 1936-cı ildə SSRİ-nin yeni əsas qanunu qəbul edildikdən sonra ona müvafiq olaraq, 1937-ci ildə Azərbaycanın sayca üçüncü konstitusiyası qəbul olundu. Azərbaycan SSR-in sayca dördüncü konstitusiyası 1978-ci ildə, 1977-ci il SSRİ Konstitusiyası əsasında qəbul edildi. Bu Konstitusiyanın hazırlanması və qəbulu o zaman Azərbaycana rəhbərlik edən Heydər Əliyevin iştirakı ilə həyata keçirilmişdi. Həmin sənəd milli maraqların qorunması baxımından əvvəlkilərdən xeyli fərqlənirdi. Məhz ümummilli lider Heydər Əliyevin təkidi ilə 1978-ci il konstitusiyasında Azərbaycan dilinin dövlət dili statusu əks olundu. Əvvəlki konstitusiyalarda Dağlıq Qarabağ Muxtar Vilayətinə ayrıca fəsil həsr olunmuş, onun hüquqi statusu şişirdillmişdi. Bu Konstitusiyada isə, Dağlıq Qarabağ və onun orqanlarının hüquqi statusu “Yerli dövlət hakimiyyəti orqanları” fəslinin içərisinə salınmış, yəni ona müstəsna əhəmiyyət verilməsinin qarşısı alınmışdı.


Alp dağları — Vikipediya - Haqqinda Melumat - Vikipedia\nAlp dağları (alm. Alpen, fr. Alpes, it. Alpi, sloven. Alpe) — Qərbi Avropanın nisbətən hündür dağ sistemi. Alp dağlarının ərazisi tamamilə və ya qismən 8 ölkənin coğrafi sərhədlərinin daxilində olur. Ümumi ərazisinin payı Alp ərazisinə düşməsi nisbətinə görə dövlətlərin sıralamsı aşağıdakı qaydada yerləşir: Lixtenşteyn (100%), Monako (100%), Avstriya (65%), İsveçrə (60%), Sloveniya (40%), İtaliya (17%), Fransa (7%), Almaniya (3%). Uzunluğu təxminən 1.200 kilometr, eni 260 kilometrdir. Alp dağları Avropanın mühüm iqlim ayırıcı sahəsidir. Onun şimal və qərbində mülayim iqlimə malik ərazilər, cənubda isə subtropik Aralıq dənizi iqlimi olan ərazilər yerləşir. Hündürlüyə qədər 800 metr olan yerlərdə mülayim iqlim, cənub yamaclarında Aralıq dənizi iqliminə malik ərazilərdə çoxlu üzümlük, bağlar, əkin sahələri və sıxyarpaqlı meşələr vardır. 800 — 1.800 metr hündürlükdə mülayim, rütubətli iqlim hökm sürür, palıd ağacı və fıstıq ağaclarından ibarət enliyarpaqlı meşələr yuxarıya doğru tədricən iynəyarpaqlı meşələrlə əvəz olunur. 2.200 — 2.300 metr hündürlüyə qədər olan ərazilərdə subalp iqlimi var, bu ərazilər üçün soyuq iqlim, qarın uzun müddətli qalması səciyyəvidir. Burada yay otlaqları və kolluq sahələr üstünlük təşkil edir. Yuxarıya doğru daimi qarların sərhədində soyuq Alp iqlimi mövcuddur. Burada daimi qar və buzlaqlar yerləşir. Alp dağları beynəlxalq alpinizm, dağ xizək idmanı və turizm regionudur\nAlp dağlarındakı ən yüksək zirvə\nAlp dağları qərbdə Liquriya dənizi sahilindən başlayaraq şərqdə qədər 1200 km məsafədə uzanır. Cənubda , şimalda isə , İsveçrə və Bavariya yaylaları Alpqabağı vilayətlərə daxildir. Alp dağları fiziki-coğrafi xüsusiyyəti və mövqeyinə görə Avropa qitəsinin digər təbii sahələrindən kəskin fərqlənən fiziki-coğrafi sahədir. Bu ərazinin əsas xüsusiyyətlərindən biri onun çox yüksək olması, cavan qırışıq dağlar sistemində yerləməsi və Cənubi Avropa ilə arasında təbii sərhəd təşkil etməklə, onların hər ikisindən kəskin surətdə seçilməsidir. Alp dağları Cənubi Avropanı şimaldan gələn, Orta Avropanı isə Cənubdan gələn hava kütlələrindən qoruyur və beləliklə də Orta Avropa ilə Cənubi Avropa arasında çox aydın seçilən iqlim sərhədini təşkil edir. Alplara məxsus olan xüsusiyyətlərdən biri də burada landşaft qurşaqlarının şaquli zonallığının yaxşı nəzərə çarpmasıdır. Hələ keçən əsrin ortalarından başlayaraq Alp dağları müxtəlif ölkələrin alimləri tərəfindən çox dəqiq öyrənilmişdir. Kaynozoy erasının dağ qırışıqları xüsusiyyətinin müəyyən edilməsində, iqlim və landşaft qurşaqları şaquli zonallığa dair qanunauyğunluqların öyrənilməsində, dördüncü dövr buzlaşmasının Qərbi Avropa dağlıq sahələrində təkrarlanmasının müəyyən edilməsində və s. bu tədqiqatların böyük əhəmiyyəti olmuşdur.\nİnzibati cəhətdən Alp dağları bir çox dövlətlərin: Fransanın, İtaliyanın, İsveçrənin, Avrtriyanın, Almaniya Federativ Respublikasının, Macarıstanın və Yuqoslaviyanın ərazisində yerləşmişdir. Buna görə bəzən ədəbiyyatda Fransa, İtaliya, İsveçrə və s. Alpları məhfumlarına rast gəlirik. Lakin geoloji quruluşu, relyefi və morfoloji xüsusiyyəinə görə Alp dağları ancaq iki hissəyə - Qərbi və Şərqi Alplara ayrılır. Bu sahələr arasındakı sərhəd Boden və Komo gölləri arasında yerləşmiş dərin tektonik çökəklikdən keçir. Qərbi Alplar cənub-qərbdə Liquriya dənizi və Rona çayı dərəsindən başlayaraq əsasən Fransa, İtaliya və İsveçrə ərazisində yerləşir. Fransa ilə İtaliya sərhədində meridian istiqamətdə uzanmış Qərbi Alplar bir neçə dağ sıraları və massivlərdən ibarətdir. Qərbi Alpların cənub dəniz sahili hissəsi Sahil Alpları adlanır. Cənub-qərb, qərb və şimal-qərb istiqamətində uzanmış bu dağların ən hündür nöqtəsi 3297 m-dir. Dağlar şimala doğru tədricən yüksələrək və Po çayları suayrıcında Kot Alpları ilə əvəz olunur. (3845 m) Kot Alplarının ən yüksək zirvəsidir. Pelvu massivi (4103 m) qərb tərəfdən Kot Alplarını əhatə edir. Sahil Alplarının qərbində, ondan bir qədər alçaq olan Provans Alpları yerləşir. Bu dağların şərq yamacları dikdir. Qərb yamacları az meyilli olub, Rona çayına tərəf alçalan Provans alpqabağı sahəsini təşkil edir. Kot Alplarının şimal davamında Qray Alpları yerləşir. Burada dağların ox hissəsi daha yüksəkdir. Ayrı-ayrı massivləri örtən geniş buzlaq sahələr var. Qran-Paradizo massivi (4061 m) Qray Alplarının ən yüksək hissəsidir. İzer çayı və Ponun bir sıra qolları öz başlanğıcını bu dağlardan alır.\nQray və Kot Alplarından qərbdə Qərbi Alpların geniş ön dağ zonası yerləşmişdir. Bunlara Dyurans çayı ilə İzerin arasındakı Dofine və Cenevrə gölünün cənubu ilə Ark çayı arasındakı Savoyya ön dağ zonası daxildir. Qray Alplarından şimalda Alp dağlarının ən hündür beşbaşlı zirvəsi olan yerləşir. Monblan massivi həm də Alp dağları istiqamətinin kəskin dəyişildiyi sahəsidir. Əsasən meridian istiqamətində uzanan Alp dağları Monblan massivindən birdən-birə istiqamətini dəyişərək, şərqə doğru uzanır. Burada Rona çayının dərəsi ilə ayrılmış və bir növ paralel istiqamətdə uzanan Bern və Pennin Alpları yerləşmişdir. Monblan massivi Pennin Alplarında və eləcə də Alp sistemində ən hündür massiv sayılır. Buzlaqların sahəsi burada çox genişlənir. Monblan (4810 m), Matterhorn (4505 m), (4638 m), (4512 m) və s. zirvələr buzlaqlarla örtülüdür. Rona və Po çaylarının bir sıra qolları öz başlanğıcını bu buzlaqlardan alır.\nQərbi Alpların Fransa ərazisində yerləşən 1500–2000 m hündürlüyündəki sahələrinə il ərzində 2000–2500 mm yağıntı düşür. bu sahə üçün dumanlı, buludlu və yağışlı havalar səciyyəvidir. Dağların şimal ətəklərində yağıntının miqdarı 1000 mm olub, il ərzində bərabər paylanmışdır. Alp dağlarında ən az yağıntı alan sahələr dağarası dərə və çökəklərdir. Bu hissələrə ildə 600–800 mm yağıntı düşür. Yağıntıların yüksəkliyə görə artması 2000 m hündürlüyədək müşahidə edilir. Bundan yüksək sahələrdə yağıntı və buludluluq azalır, günəş insolyasiyası isə artır. 0°-lik izoterm Alp dağlarının şimalında 2000 m hündürlükdən, Sahil və Kot Alplarında isə 2600–2700 m hündürlükdən keçir. Dağların cənub yamacları, şimal yamaclarına nisbətən daha çox qızır. Bunun səbəbi cənub yamacların Aralıq dənizi sahəsindən gələn isti hava kütlələrinə qarşı çevrilməsi və bura günəş şüalarının perpendikulyar düşməsidir. Temperatura müvafiq olaraq Alp dağlarında qar xəttinin hündürlüyü də müxtəlifdir. Daha çox rütubətli və nisbətən soyuq şimal yamaclarda qar xətti 2500 m hündürlükdən, nisbətən isti və quru iqlimə malik olan cənub yamaclarda isə 3000–3500 m hündürlükdən keçir. Alp dağlarının iqliminə xas olan cəhətlərdən biri də burada iqlim qurşaqlarının yerləşməsində şaquli zonallığın aydın müşahidə edilməsidir. Alp dağlarının iqlimində yerli küləklərin rolu böyükdür. Burada dağ-dərə və xüsusilə fyon küləkləri hakimdir. Fyonların sürəti şimal yamaclarda daha böyük olur. Adətən yaz və payızda müşahidə edilən bu küləklər, dağları aşaraq şimala hərəkət etdikcə daha çox qızır və şimal yamacların ətəklərində havanın temperaturunu birdən-birə artırır. Böyük sürətlə hərəkət edən hava kütlələri bəzən binaları uçurur, qar uçqunları və havanın birdən-birə qızması nəticəsində böyük daşqınlar əmələ gətirir. Lakin buna baxmayaraq fyonların müsbət təsiri də çoxdur. Adətən fyonlar dağların şimal ətəklərində yayın girməsini, eləcə də kənd təsərrüfatı bitkilərinin yetişməsini sürətləndirir. Alp dağlarının cənub ətəklərində geniş sahəni tutan Venesiya-Po ovalığının iqlimi başqa sahələrdən bir qədər fərqlidir. Burada yayı isti və qışı bir qədər yumşaq keçən iqlim hakimdir. Yanvar ayının orta temperaturu -2° ilə +2° arasında dəyişdiyi halda, iyulda havanın temperaturu 23-24°-yə çatır. Qış aylarında bəzən qərb dağətəyi sahələrə qar yağması müşahidə edilir. Qar örtüyünün qalınlığı burada 0,5 m-ə çatıb, 2-3 həftəyədək davam edir. Ovalıqda yağıntıların miqdarı 600–1000 mm olub, çox hissəsi yayda düşür.\nBavariyada yerləşən sahili məşhur turizm yeridir\nAlp dağlarında çayların sulu, sürətli və hidroqrafik şəbəkənin sıx olmasına yağıntılardan başqa, ərazinin quruluşu a xeyli təsir göstərir. Çay şəbəkəsi Qara, Şimal, Adriatik və Tirren dənizləri hövzəsinə aiddir. Şərqi Alplarda əhəngdaşı süxurlarının geniş yayıldığı sahələrdə çay şəbəkəsi zəif inkişaf etmişdir. Çaylarda meyillilik yüksəkliyə görə çox artdığından, axım əmsalı 70-90% arasında dəyişilir. Daimi qar və buzlaqlardan mənbəyini alan çaylar daha böyük axım əmsalına malikdirlər. Məsələn İnn çayının yuxarı axarında axım əmsalı 80%, Adda çayında 90%, Rona çayının Cenevrə gölünə qədər olan hissəsində 80%-dir. Alpın orta və aşağı yamaclarında axan çayların axım əmsalı 60%-dən çoxdur. Yağıntıların paylanmasından asılı olaraq, çayların su rejimi də müxtəlifdir. Mənbəyini daimi qar və buzlaqlardan alan çaylarda yüksək səviyyə və daşqınlar yayda, Aralıq dənizi iqliminin təsiri altında olan cənub və cənub-qərb yamaclardan başlanan çaylarda isə yaz və payızda müşahidə edilir. Tipik Alp və Aralıq dənizi rejiminə malik olan çaylardan başqa, qarışıq rejimə malik olan çaylar da vardır. Bu qrupa öz başlanğıcını mərkəzi ox silsiləsindən götürən və cənuba doğru axan Po çayının sol qolları daxildir.\nQərbi Avropa ərazisində hündürlükdən asılı olaraq dəyişilən bitki örtüyünün şaquli zonallığı Alp dağlarında daha yaxşı inkişaf etmişdir. Hündürlükdən asılı olaraq Alp dağlarında bir neçə landşaft qurşağını ayırmaq olar. Birinci landşaft qurşağı hündürlüyü 800–1000 m-dək olan dağətəyi və alçaq dağlıq sahəni əhatə edir. Burada təbii bitki örtüyü insan fəaliyyəti ilə çox dəyişdirilmişdir. Bitki örtüyü içərisində mədəni və texniki bitkilərin tutduğu sahə daha genişdir. Bu qurşağın Sahil, Kot, Qray Alpları hissəsində və eləcə də Venesiya-Po ovalığına qonşu olan Lombardiya və Venesiya Alplarında Aralıq dənizi tipli, quraqlığa davamlı, həmişəyaşıl kolluqlar (makvis, qarriqa və s.), üzüm və zeytun plantasiyaları geniş yayılmışdır. Meşə bitkilərindən burada ən çox yayılanı şabalıq və hələb şamıdır. Qərbi Alpların şimal yamaclarında meşə örtüyü içərisində fısdıq, palıq və iynəyarpaqlı ağacların üstünlüyü hiss edilir. Şərqi Alplarda Orta Dunay ovalığına yaxın olan dağətəyi və alçaq dağlıq sahələrdə iqlimin soyuması və kontinentallaşması ilə əlaqədar olaraq, meşə örtüyündə küknar, şam və soyuğa davamlı palıq ağacları geniş yer tutur. Dağətəyi və alçaq dağlıq sahənin landşaft qurşağında, öz təbiəti ilə daha çox seçilən sahə Fransanın Liquriya dənizi sahilləridir. Bu ərazidə demək olar ki, təbii bitki örtüyü tamamilə dəyişdirilmişdir. Dekorativ bitkilərlə zəngin olan bağ və parklar “Lazur sahil”də daha geniş sahəni tutmuşdur.\nİkinci landşaft qurşağı hündürlüyü təxminən 1800 m-ə qədər olan sahələri əhatə edir. Mülayim-rütubətli və mülayim-soyuq iqlimin hakim olduğu bu qurşaqda, havanın temperaturu iyulda 10-15°, yanvarda isə -4-8°-dir. Qışı 4-7 ay çəkməklə, qar örtüyünün qalınlığı 90-100 sm-dən çoxdur. Yayı sərin, rütubətli və dumanlı olub, meşə bitkilərinin geniş yayılması üçün əlverişlidir. Ərazinin 50-60%-i meşələrlə örtülüdür. Bu qurşağın aşağısında palıd və fısdıq meşələri çox yayıldığı halda, yuxarı hissədə onları küknar və şam ağaclarından ibarət qarışıq və iynəyarpaqlı meşələr əvəz edir.\nSubalp çəmənləri və meşə talalarından ibarət olan, üçüncü landşaft qurşağının yuxarı sərhədi 2300 m hündürlükdən keçir. Bu qurşağın aşağı – nisbətən daha çox rütubətli hissələrində alçaqboylu ardıc və şam kolluqları geniş sahəni əhatə edir. Ştiriya Alplarında meşələrin yuxarı sərhədi 1500-1600 m, mərkəzi Alplarda isə 2100-2300 m hündürlükdən keçir. Subalp çəmənliklərindən ibarət olan landşaft qurşağının qışı uzun (6-8 ay), şaxtalı, yayı isə qısa və sərin keçir. Yanvar ayında havanın temperaturu -8°,-12°-dir. İyulda temperatur +4° ilə +10° arasında dəyişilib, ot bitkilərinin yayılması üçün əlverişlidir. Təbii bitki örtüyü içərisində subalp çəmənlikləri geniş sahəni tutur və bunlardan əsasən yay otlaqları kimi istifadə edilir.\nAlp çəmənliklərindən ibarət olan dördüncü landşaft qurşağının yuxarı sərhədi 2600-3200 m hündürlükdən keçir. Alp dağlarında daimi qar xəttinin keçdiyi hündürlük Alp çəmənlikləri qurşağının yuxarı sərhədi hesab olunur ki, bu da dağların mövqeyindən, yamacın səmtindən və yağıntıların miqdarından asılı olaraq 2600 m-lə 3200 m arasında dəyişilir. Bu qurşağın iqlimi daha sərt və qurudur. Ərazinin çox hissəsi bitki örtüyündən məhrum olan çınqıl və daş yığınlarından ibarətdir. Nisbətən rütubətli və bir qədər küləklərdən yaxşı qorunan sahələrdə alçaqboylu ot bitkilərindən ibarət olan çəmənliklərə - “alp xalılarına” rast gəlmək olur.\nRütubətli və soyuq iqlim şəraitində burada iynəyarpaq meşələr və torflu bataqlıq inkişaf etmişdir. Torpaq örtüyünün tərkibində podzollu torpaqlar üstünlük təşkil edir və qonur meşə torpaqları güclü şəkildə podzollaşmaya məruz qalmışdır. Dəniz səviyyəsindən 250–500 m yüksəkliklərdə enliyarpaq meşələr üstünlük təşkil edir. 500 m-dən 750 m hündürlüklər arasında iynəyarpaq meşələr altında podzol torpaqlar yayılmışdır. Burada meşələr 1400 m-ə qədər davam edir. 1400 m-dən sonra alp-çəmən torpaqlar yayılmışdır.\nLast edited on 28 mart 2020, at 06:55


Bakıda meymun gənci xəstəxanalıq etdi: Əməliyyat olundu - MINVAL.INFO\nBakıda meymun gənci xəstəxanalıq etdi: Əməliyyat olundu\nBakıda şəkil çəkdirmək istəyən şəxsin qulağını meymun dişləyib. Hadisə Nizami küçəsində baş verib.\nONA-nın məlumatına görə, 23 yaşlı Məmmədov Emil Şamxal oğlu meymunla şəkil çəkdirib. Bu zaman meymun onun sol qulağını dişləyərək bir hissəsini qoparıb.\nYaralı gənc 1 saylı Kliniki Tibbi Mərkəzə yerləşdirilib. Onun qulağı cərrahi əməliyyatla tikilib.\nTarix: 2019/05/14 22:24


Bakıda ilk dəfə beynəlxalq Yara forumu keçirildi\nBakıda ilk dəfə beynəlxalq Yara forumu keçirildi\n“Xroniki yaralara və diabetik ayaq yaralarına yanaşmada son yeniliklərin tətbiqinə dair Bakıda beynəlxalq tibbi forum keçirildi”.\n24 yanvar 2020-ci il tarixində Azərbaycanda ilk dəfə Xroniki yaraların optimal üsullarla müalicəsinə dair Yara Forumu keçirildi.\nForum Global Medical təşkilatçılığı və Modern Hospital, Azərbaycan Tibb Universiteti, Uptodate In Medicine təşkilatının dəstəyi ilə Azərbaycan və Türkiyə Respublikalarının həkim-professor, həmçinin həkim mütəxəssisləri, rezidentlərin iştirakı ilə reallaşdı. Həkim mütəxəssislər arasında terapevtlər, endokrinoloqlar, damar cərrahları, pediatrlar, ümumi cərrahlar, plastik cərrahlar, infeksionistlər, revmatoloqlar, ginekoloqlar və s. müxtəlif sahələrin təmsilçiləri yer almışdır. Xarici ölkələrdən dəvət olunmuş professorlarla yanaşı, yerli mütəxəssislərimizin də forumda xroniki trofik, cərrahi və digər yaraların düzgün və vaxtında müayinəsi və müalicə metodlarına dair çıxışları maraqla qarşılandı.\n1-ci Yara Forumunda iştirak etmiş həkim-mütəxəssislər 8 DTT kredit balı əldə etmişlər. Forumda iştirak edən tibb bacıları xarici və yerli mütəxəssislər tərəfindən xroniki yaraların qulluğuna dair praktiki kursda iştirak edərək beynəlxalq sertifikatlarla təmin edilmişlər.\n“Biz bu gün xroniki yaralara aid Azərbaycanda ilk dəfə 1ci Türkiyə-Azərbaycan xroniki yara forumunu təşkil elədik. Məqsədimiz ölkəmizdə bu sahədə olan zəif yönlərin təkmilləşməsinə kömək etmək, fikir mübadiləsi apararaq qarşılıqlı faydalı olmaqdır. Tədbirimizdə müxtəlif sahələrə uygun həkimlər, tibb bacıları, rezidentlərin iştirak etməsi bunu sübut etdi ki, bu sadəcə bir istiqamətli deyil, müxtəlif tibbi istiqamətlərdə faydalanılacaq bir forum oldu. Bu, ilkdi, ümid edirik və planlayırıq ki, belə faydalı forumları, konfransları tez-tez təşkil edək”.\n“Bu forumda xroniki yaralardan bəhs edirik. Xronik yara dedikdə, daha çox ayaqlarda gördüyümüz, yatan xəstələrdə rastlanan, 1 aydan çox zaman keçməsinə rəğmən sağalmayan yaraların necə müalicə olunacağına dair yeni üsulların tətbiqindən bəhs edəcəyik. Burada vaz keçə bilmədiyimiz, əsas olan, siz “qızıl standartlar” deyirsiz, bu standartlardan ən incə ayrıntısına qədər bəhs edəcəyik. Özəlliklə diabetik ayaqlarda olan yaralar və damar tıxanıqlığı ilə əlaqəli əmələ gələn yaraların müalicəsindən bəhs ediləcək.\nBakıda daha öncə olmamışdım, daha öncədən gəlmədiyimə üzüldüm. Çox gözəl şəhərdir və qonaqpərvərlik üst səviyyədədir. Təşkilatçılara dəvətlərinə görə çox təşəkkür edirəm”.\nTədbirdə iştirak edən digər önəmli qonaqlardan biri, Ankara Universiteti, tibb fakültəsi, ümumi cərrahiyyə kafedrasının professoru Prof.Dr.Tuğbay Tuğ da öz fikirlərini bizimlə bölüşdü:\n“Ankara Universitetində professor, eyni zamanda Türkiyədə “Yara Bakımı ve Doku Onarımı” dərnəyinin idarə heyətinin üzvü olaraq bu forumda iştirak etmək çox xoşdur. Azərbaycandan gələn dəvət üzərinə bir sıra türkiyəli və azərbaycanlı həmkarların ortaq təşkilatçılığı ilə baş tutan tədbirdə mən də “Neqativ təzyiqlə yaraların müalicəsi” mövzusunda çıxış edəcəm. Neqativ təzyiqlə xroniki yaraların sağaldılmasında olan təcrübəmizi paylaşacağıq. Burada ən önəmli bilinməsi gərəkən məsələ yaraların müxtəlif növ olmasını bilib, onlara müalicə yanaşmasının da eyni deyil, hər bir yaranın özünə xas olmasının öyrənilməsidir. İn şə Allah birlikdə faydalı olarıq.\nAyrıca olaraq qeyd edim ki, Bakını, insanlarını çox sevdim, bundan sonra da tez-tez səfərlərimizi buraya salmağı düşünürük”.\n“Biz hər il Modern Hospitalda yer alan Diabetik Ayaq Mərkəzimizdə diabetik ayaq yaraları ilə müraciət edən yüzlərlə pasiyentin ayaq yaralarından azad olması üçün böyük səylə çalışırıq. Təbii ki, bu zaman ərzində müxtəlif növ yaralarla qarşılaşırıq, hətta qarşılaşdığımız bəzi yara növləri sübut edir ki, bunları müalicə edə bilməmiz üçün bu sahədə davamlı olaraq yeniliklər öyrənilməli və tətbiq olunmalıdır. Ona görə də bu tipli konfransların, forumların mütəmadi keçirilməsi, xarici həmkarlarımızla fikir mübadiləsinin olması çox müsbət və sevindirici haldır.\nMən də bu forumda Diabetik Ayaq Yaralarının müalicəsində tətbiq olunan son metodlardan “kök hüceyrə tətbiqi ilə yara sağalmasının sürətləndirilməsi”nə dair çıxış edəcəm. Ümid edirəm, hər kəs üçün faydalı olar”.\nAzərbaycan Könüllülərinin 2-ci Həmrəylik Forumu keçirilib “Türkdilli Dövlətlərin PR Mütəxəssislərinin Birinci Bakı Forumu”na biletlərin satışına start verilib Türkiyənin tanınmış professorları Bakıda “II Diabetik pəncə günü”nə qatıldı (FOTOLAR) Doğuş zamanı ölümlərə görə baş həkim və 11 tibb işçisi işdən çıxarıldı Yaz fəslinin gətirdiyi xəstəliklər hansılardır və onlardam necə qorunmaq olar-həkim rəyi


Bakı. 2 dekabr. REPORT.AZ/ Qatı duman səbəbindən Naxçıvan aeroportunda gözləməyə məcbur olan İstanbul-Gəncə reysi ilə uçan təyyarə Gəncə Hava Limanına enib. Bunu “Report”a uçuşu həyata keçirən “Türk Hava Yolları”nın Azərbaycan nümayəndəliyinin rəhbəri Seyfullah İlyas deyib.\nS.İlyasın sözlərinə görə, təyyarənin Naxçıvanda qrafikdən artıq gözləməsinin səbəbi Gəncə aeroportunda qatı dumanın olmasıdır:\n“Bizim reyslər Naxçıvan üzərindən həyata keçirilir. Yəni təyyarələrimiz Naxçıvan hava limanında eniş edir, daha sonra isə Gəncəyə uçur. Məlum səbəbdən yubanma olduğu üçün sərnişinlərimiz bir qədər narahat olublar. Amma belə hallarda biz öz sərnişinlərimizə yardım edirik. Gəncə Hava Limanında duman çəkildiyi üçün təyyarə aeroporta uğurlu eniş edib”.\nXəbər verdiyimiz kimi, bu gün baş tutmalı olan İstanbul-Gəncə reysi qatı duman səbəbindən yubanmışdı. THY tərəfindən İstanbul-Gəncə reysi ilə uçan təyyarə yerli vaxtla 08:30-da Gəncəyə eniş etməli idi.\nXatırladaq ki, bu reys həftənin şənbə və bazar günləri həyata keçirilir.\nTürkiyənin təyyarəsi quş dəstəsi ilə toqquşdu\n1 Oktyabr 2017 16:28\n1 Oktyabr 2017 14:44\nİstanbul-Tbilisi reysi ləngidi - Təyyarəni ildırım vurdu\nSidneydə təyyarə təcili eniş edib\n12 İyun 2017 5:07


Toy qadağasının iqtisadi fəallığa TƏSİRİ: İşsizlik, maliyyə dövriyyəsinin azalması, psixoloji təzyiq… – MÖVQELƏR – Yenicag.Az\nAna Səhifə Banner Toy qadağasının iqtisadi fəallığa TƏSİRİ: İşsizlik, maliyyə dövriyyəsinin azalması, psixoloji təzyiq… – MÖVQELƏR\nToy qadağasının iqtisadi fəallığa TƏSİRİ: İşsizlik, maliyyə dövriyyəsinin azalması, psixoloji təzyiq... - MÖVQELƏR\nYeni Çağ Media Qrupu – May 19, 2020 - 13:48\nElşad Məmmədov: “Toy məclislərinin təşkilinə qadağa qoyulması işsizliklə yanaşı, büdcə daxilolmalarına da mənfi təsir göstərir”.\nFuad İbrahimov: “Nəzərə alaq ki, bu sahələrin xidmət personalına daha çox gənc nəslin nümayəndələri daxildir”.\nNazirlər Kabineti yanında Operativ Qərargahın qərarına əsasən, ölkədə bu il mayın 31-nə qədər toy məclislərinin və digər mərasimlərin təşkili qadağan edilib. Mərasimlərin təşkilinə qoyulan qadağanın davam etməsi fonunda toy məclislərinin keçirilməsinə yönəlik məhdudiyyətin sentyabra qədər qüvvədə qalacağı iddia olunur. Bu iddialar təkzib edilsə də, cəmiyyətdə geniş müzakirələrə yol açdı.\nÖtən gün isə Operativ Qərargahın brifinqində çıxış edən Nazirlər Kabineti mətbuat xidmətinin rəhbəri İbrahim Məmmədov bildirib ki, iyun-iyul aylarında toyların təşkilinə icazə verilib-verilməyəcəyi barədə indidən qəti fikir söyləmək çətindir.\nBuradan belə bir nəticəyə gəlmək olar ki, toy məclislərinin keçirilməsinə qoyulmuş qadağanın sentyabra qədər uzadılması cəmiyyətdə heç də birmənalı qarşılanmayacaq. Qeyd olunan çərçivədə maraq doğuran digər məqam isə toy məclislərinin təşkilinin əhəmiyyətini artıran iqtisadi amillərdir.\nİqtisad Universitetinin (UNEC) professoru Elşad Məmmədov Yenicag.az-a açıqlamasında qeyd edib ki, mövcud mənzərə əhalinin sağlamlığının qorunması baxımından, yaxın zamanlarda toy məclislərinin əvvəlki qaydada keçirilməsinin mümkün olmayacağını göstərir:\n“Ölkədə toy məclislərinin təşkilinə qadağa qoyulması iki istiqamət üzrə öz təsirini göstərməkdədir. Birinci istiqamət psixoloji amillə bağlıdır. Toyların qadağan edilməsi insanların psixoloji durumuna ciddi şəkildə təsir göstərib. Çünki Azərbaycanda toyların geniş miqyasda keçirilməsi ənənəsi var.\nİkinci istiqamət isə iqtisadi təsirlərlə bağlıdır. Ölkəmizdə toyların təşkili geniş spektrdə iş yerlərinin açılmasıdır. Şadlıq evlərində xidmət personalının işlə təmin olunması, şou-biznes seqmentinin təşkili və böyük ticarət dövriyyəsi məhz toyların təşkili nəticəsində yaranır.\nPul dövriyyəsinin son nəticədə vergi kimi büdcəyə daxil olması prosesini də unutmaq olmaz. Toy məclislərinə məhdudiyyət qoyulması işgüzar fəallığın aşağı düşməsi ilə yanaşı, iqtisadi inkişafa mənfi təsir göstərməkdədir. Toy məclislərinin uzun müddət keçirilməməsi fonunda bu proseslərin ölkə iqtisadiyyatına təsirləri və toya hazırlaşan ailələrin məlum vəziyyəti nəzərə alınmalıdır”.\nMövzu ilə bağlı Yenicag.az-a danışan iqtisadçı Fuad İbrahimov isə bildirib ki, toy məclislərinin keçirilməməsi daha çox gənclər arasında işsizliyin artmasına yol açıb:\n“Toy və yas məclislərinin əvvəlki qaydada keçirilməsinə məhdudiyyətlərin qoyulması bu sahədə çalışan çoxsaylı vətəndaşların işsiz qalmasına yol açıb. Nəzərə alaq ki, bu sahələrin xidmət personalına daha çox gənc nəslin nümayəndələri daxildir.\nGənclərin işsiz qalması çox məyusedicidir. Çünki elə gənclər var ki, onların qazancı bir ailənin dolanışığına təsir edir. Ümid edirik ki, yaxın zamanlarda mövcud işsizlik problemi həll olunacaq.\nÜmumiyyətlə isə son 10 il ərzində toy və yas mərasimləri nöqteyi-nəzərindən, Azərbaycan dünyanın ən israfedici ölkələrindən biri sayılır. Pandemiyanın adət-ənənələrimizə təsirlərini nəzərə alsaq, görünür, israfçılığa yol açan bəzi adətlərimizə də son verməliyik”.


LDU-nun magistraturasına qəbul olunmuş bakalavrların nəzərinə! - AzEdu.az AZƏRBAYCAN TƏHSİL PORTALI\n2020/2021-ci tədris ili üçün Lənkəran Dövlət Universitetinin magistratura səviyyəsinə qəbul olunman bakalavrlar 06 iyul 2020-ci il saat 09:00-dan 15 iyul 2020-ci il saat 17:00-dək aşağıda göstərilən sənədlərin elektron surətlərini (və ya skan olunmuş formada) [email protected] elektron poçt ünvanı vasitəsilə (əlaqə nömrələri mütləq qeyd olunmalıdır) LDU-nun Sənəd Qəbulu Komissiyasına göndərərək qeydiyyatdan keçməlidirlər:\nLDU-ya qəbul olunma haqqında Dövlət İmtahan Mərkəzinin (DİM) saytından götürülmüş bildiriş (DİM-in saytından çap edilir);\nŞəxsiyyət vəsiqəsinin hər iki üzü;\nƏvvəlki illərin məzunları üçün bakalavr diplomu və diploma əlavə;\nCari ilin məzunları üçün bitirdikləri ali təhsil müəssisəsindən verilən məzun\nolduqlarına dair arayış;\nİllik təhsil haqqının tam məbləğdə ödənilməsi haqqında qəbz. Ödəniş Kapital\nBank filiallarında ödəniş terminalları vasitəsi ilə daha dəqiq həyata keçirilə bilər. Kapital Bank ödəniş terminalında ardıcıl olaraq “Təhsil ödənişləri”, “LDU” seçildikdən sonra “Şəxsi Məlumat” sırasında bakalavrın Soyadı, Adı, Atasının adı və Şəxsiyyət Vəsiqəsinin Seriya Nömrəsi, “Fakültə Qrup” sırasında bakalavrın daxil olduğu ixtisasın adı və 1-ci tədris ili olması, “Tələbə Kodu” sırasında isə əlavə məlumat olaraq “İllik Təhsil Haqqı ödənişi” cümləsi qeyd olunmalıdır.\nLənkəran Dövlət Universitetinin cari rekvizitləri:\nBenefisiarın Bankı: Kapital Bank ASC Lənkəran filialı\nFilialın Kodu: 200383\nBenefisiarın adı: LƏNKƏRAN DÖVLƏT UNİVERSİTETİ\nElanda göstərilmiş müddətdə qeydiyyatdan keçməyən bakalavrlar LDU-nun\nmagistrantları sırasına daxil edilməyəcəkdir!\nHər gün (şənbə və bazar günləri istisna olmaqla) saat 09:00-dan 17:00-dək aşağıdakı əlaqə telefonları vasitəsilə sənədlərin qəbulu və qeydiyyatla bağlı əlavə məlumat almaq olar:\nTel: (+994) 025 255 07 10;\nQeydiyyatdan keçən bakalavrlar 10-15 sentyabr 2020-ci il tarixlərində Lənkəran Dövlət Universitetinin Maliyyə və mühasibat şöbəsinə müraciət edib, müvafiq sənədlərin notarial təsdiq olunmuş surətlərini təqdim edərək Nümunəvi Fərdi Müqavilələri imzalamalıdırlar.\n“AZƏRBAYCAN RESPUBLİKASININ QANUNU” na əsasən “Xüsusi güzəşt və imtiyazlara malik olan bakalavrlar” ın nəzərinə:\nLDU-ya qəbul olunma haqqında Dövlət İmtahan Mərkəzinin (DİM) saytından\ngötürülmüş bildiriş (DİM-in saytından çap edilir);\nBakalavrın doğum haqqında şəhadətnaməsinin elektron surəti;\nBakalavrın cari ilin sonunadək qeydiyyatdan keçirilmiş məcburi köçkün vəsiqəsinin elektron surəti (vəsiqənin möhür olan bütün səhifələri təqdim olunmalıdır);\nValideynlərinin şəxsiyyət vəsiqələrinin (hər iki üzü) elektron surəti;\nValideynlərinin nigah haqqında şəhadətnaməsinin elektron surəti;\nValideynlərinin məcburi köçkün vəsiqələrinin elektron surəti (vəsiqənin möhür olan bütün səhifələri təqdim olunmalıdır).\nQeyd: Bütün sənədlərin elektron surətlərinin tam, oxunaqlı və möhürlərinin yerində olduğuna diqqət yetirilməldir.\nHər iki valideynini itirmiş və yaxud bir valideyni vəfat etmiş, o biri valideyni isə I və ya\nII qrup əlil olan valideyn himayəsindən məhrum olmuş 23 yaşınadək şəxslər:\nVəfat etmiş valideynin ölüm haqqında şəhadətnaməsinin elektron surəti və digər\nvalideynin şəxsiyyət vəsiqəsinin (hər iki üzü) elektron surəti, I və ya II qrup əlillik haqda kitabçanın elektron surəti (əlillik kitabçasının möhür olan bütün səhifələri təqdim olunmalıdır).\nQeyd: Əlillik sənədi müddətsiz deyilsə, göstərilən müddətə illik təhsil haqqı ödənişindən azad olunurlar. Bütün sənədlərin elektron surətlərinin tam, oxunaqlı və möhürlərinin yerində olduğuna diqqət yetirilməldir. III. I və ya II dərəcə əlilliyi olan şəxslərin, habelə sağlamlıq imkanları məhdud 18 yaşınadək uşaqlar:\nI və ya II qrup əlillik haqda kitabçanın elektron surəti (əlillik kitabçasının möhür olan bütün səhifələri təqdim olunmalıdır);\nValideynlərin şəxsiyyət vəsiqələrinin (hər iki üzü) elektron surəti;\nQeyd: Əlillik sənədi müddətsiz deyilsə, göstərilən müddətə illik təhsil haqqı ödənişindən azad olunurlar. Bütün sənədlərin elektron surətlərinin tam, oxunaqlı və möhürlərinin yerində olduğuna diqqət yetirilməldir.\nIV.I. Şəhid ailəsinin üzvü olan bakalavrlar (Şəhid valideynin övladı):\nŞəhid ailəsi vəsiqəsinin elektron surəti (Şəhid ailəsi üzvlük vəsiqəsinin möhür olan bütün səhifələri təqdim olunmalıdır);\nMərhum valideynin ölüm haqqında şəhadətnaməsinin elektron surəti və digər\nvalideynin şəxsiyyət vəsiqəsinin (hər iki üzü) elektron surəti;\nQeyd: 18 yaşı tamam olan abituriyentlər şəhid ailəsinin üzvü kimi müstəqil vəsiqə\nalmalıdır və illik təhsil haqqı ödənişindən 23 yaşı tamam olana kimi azad olunurlar. Bütün\nsənədlər əsli ilə təqdim olunmalıdır. Bütün sənədlərin elektron surətlərinin tam, oxunaqlı və möhürlərinin yerində olduğuna diqqət yetirilməldir.\nIV.II. Azərbaycan Respublikasının ərazi bütövlüyünün, müstəqilliyinin və Konstitusiya quruluşunun müdafiəsi zamanı Əlil olmuş vətəndaşların övladları:\nNotarial qaydada təsdiq edilmiş “Əlillik” barədə kitabçanın surəti (Əlillik səbəbi\nbirbaşa Azərbaycan Respublikasının ərazi bütövlüyünün, müstəqilliyinin və Konstitusiya quruluşunun müdafiəsi ilə əlaqəli olmalı və sənəddə bu haqda məlumat öz əksinin tapmalıdır).\nIV.III. Azərbaycan Respublikasının azadlığı, suverenliyi və ərazi bütövlüyü uğrunda həlak olan, hərbi əməliyyatlarla əlaqədar itkin düşən və məhkəmə tərəfindən ölmüş elan edilən vətəndaşların övladları:\nAilə tərkibi haqqında arayışın elektron surəti;\nSəbəbi göstərilməklə ölüm haqqında şəhadətnamənin elektron surəti (itkin düşənin ölmüş elan edilməsi haqqında məhkəmənin qərarı) və digər valideynin şəxsiyyət vəsiqəsinin (hər iki üzü) elektron surəti


23/01/2020 [15:33] - Cəmiyyət - ( 3787 dəfə baxılıb)\nReport xəbər verir ki, məlumatda deyilir:\n“Prezident İlham Əliyevin tapşırığına əsasən, Əsir və itkin düşmüş, girov götürülmüş vətəndaşlarla əlaqədar Dövlət Komissiyasının (Dövlət Komissiyası) Azərbaycan Respublikasının Baş prokuroruna müraciəti üzrə Bakı Hərbi Məhkəməsinin Qərarına uyğun olaraq, 1993-1994-cü illərdə Füzuli rayonu istiqamətində işğalçı Ermənistan Respublikasının silahlı birləşmələrinin hücumlarının qarşısını alarkən döyüşlərdə həlak olaraq tanınmadan İmişli rayonundakı “Şəmmədli” qəbiristanlığında dəfn edilən şəhidlərə aid meyit qalıqları ekshumasiya olunub.\nİmişli rayonundakı “Şəmmədli” qəbiristanlığında dəfn edilən naməlum şəhidin nəşi məzardan çıxarılıb.\nReport-un məlumatına görə, naməlum şəhidin kimliyi götürülən nümunələr əsasında müəyyən edildikdən sonra aidiyyəti qurumların iştirakı ilə şəhidin məzarı açılıb.\nXatırladaq ki, V.İbrahimov 1993-1994-cü illərdə Füzuli rayonu istiqamətində işğalçı Ermənistanın silahlı birləşmələrinin hücumlarının qarşısını alarkən döyüşlərdə həlak olub. Onun nəşi tanınmadığı üçün İmişli rayonundakı “Şəmmədli” qəbiristanlığında naməlum şəhid kimi dəfn edilib.\nAzərbaycan Respublikası Əsir və itkin düşmüş, girov götürülmüş vətəndaşlarla əlaqədar Dövlət Komissiyasının təşkilatçılığı ilə naməlum şəhidlərə aid meyit qalıqları ekshumasiya olunub və müvafiq nümunələr götürülüb.\nDaha sonra naməlum şəhidlərin dəfn edilən qalıqlarından və şəhidin yaxın qohumları olduğunu iddia edən ailə üzvlərindən götürülən nümunələrin eyniləşdirilməsi zamanı meyitlərdən birinin valideyn-övlad səviyyəsində qohumluq əlaqəsinin olduğu müəyyən edilib.


23 Yanvar 2019 02:38 (UTC+04:00)\nAzərbaycan özündən şimalda və cənubda yerləşən ölkələrə “Bir kəmər, bir yol” layihəsinə qoşulmaq üçün imkanlar yaradır.\nDövlətimizin başçısı qeyd edib ki, müasir infrastrukturun yaradılması Azərbaycan hökumətinin ən əsas məqsədlərindən biridir: “Düşünürəm ki, biz coğrafi vəziyyətimizdən faydalanaraq əsasən infrastruktura, yəni, daxili infrastruktura və Azərbaycanın beynəlxalq hablardan birinə çevrilməsinə imkan verəcək infrastruktura sərmayə yatırmaqla doğru iş görmüşük. Biz yolların, magistralların, hava limanlarının tikintisi, qazlaşdırmanın aparılması, elektrik enerjisinin generasiyası üçün ölkə daxilində infrastruktura sərmayə yatırırıq. Biz, həmçinin nəqliyyat infrastrukturuna da sərmayə yatırmışıq. Bu da bizə yüklərin Şərqdən Qərbə, Şimaldan Cənuba və Cənubdan Şimala nəqlinə imkan verəcək".\nİlham Əliyev bildirib ki, Azərbaycan Şərq-Qərb nəqliyyat dəhlizi təşəbbüsünün fəal üzvüdür: "Biz əlbəttə ki, Çin hökumətinin “Bir kəmər, bir yol” təşəbbüsünü dəstəkləyirik. Azərbaycan özündən şimalda və cənubda yerləşən ölkələrə bu layihəyə qoşulmaq üçün imkanlar yaradır. Biz artıq bunu müşahidə edirik. Azərbaycan Şərq-Qərb və Şimal-Cənub nəqliyyat dəhlizlərinin üzvü olan yeganə ölkədir. Bunun üçün dəmir yolu sistemlərimizin müasirləşdirilməsi, Xəzərin sahilində 25 milyon tona qədər yük daşımaq gücündə olan ən böyük dəniz limanının tikintisi, Avropa və Asiya arasında çatışmayan bağlantının yaradılması ilə bizi Türkiyə və Avropa ilə birləşdirən Bakı-Tbilisi-Qars dəmir yolunun inşası yollarımızdan istifadə etmək istəyənlərə yaxşı şərait yaradır. Biz yaxşı tarif siyasətini yaratmaq üçün vəsait sərf edirik. Yükdaşımaların həcmi də artır. Yalnız Şimal-Cənub dəhlizi vasitəsilə keçən il ondan əvvəlki illə müqayisədə on dəfə çox yük daşınıb".\nSiyasət 6 Dekabr 12:47\nSiyasət 5 Dekabr 23:39


Təhsil Nazirliyində yeni qurum yaradılır\nCəmiyyət 4 Dekabr 2014 13:24 (UTC+04:00)\nAzərbaycan, Bakı, 4 dekabr /Trend, müxbir İlhamə İsabalayeva/\nYaxın günlərdə Təhsil Nazirliyində Elmi Koordinasiya Şurası yaradılacaq. Trend-in məlumatına görə, bunu Azərbaycanın təhsil naziri Mikayıl Cabbarov bu gün Bakıda keçirilən "Elektron hökumətin qurulması problemləri" mövzusunda ilk elmi-praktiki konfransda çıxışı zamanı deyib.\nNazirin sözlərinə görə, Şura bir çox məsələlərlə məşğul olacaq, ilk növbədə ali təhsil müəssisələrində həyata keçirilən elmi fəaliyyətlərin əlaqələndirilməsini, elmi işlərin dünya elmi məkanına inteqrasiyasını təmin edəcək.\nM.Cabbarov qeyd edıb ki, bu gün Azərbaycanda 1765 təhsil müəssisəsi Azərbaycan Təhsil Şəbəkəsinə və internetə qoşulub. Yaxın günlərdə Təhsil Nazirliyində elektron dərslik portalının da təqdimatı keçiriləcək. Bu portalda 6-7 siniflər üzrə 20 dərslik yerləşdirilib. Bu ilin sonuna kimi daha 5 dərsliyin portala daxil edilməsi planlaşdırılır.


Görkəmli xanəndə Hacıbaba Hüseynovun xatirəsi anılıb » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n12 Dekabr 2019, 11:07 231\nBeynəlxalq Muğam Mərkəzinin və "Mədəniyyət” kanalının "Muğamat var olan yerdə” birgə layihəsi çərçivəsində növbəti tədbir görkəmli muğam ustası, Xalq artisti Hacıbaba Hüseynovun 100 illiyinə həsr edilib.\nBildirilib ki, muğam sənətinin inkişafında müstəsna xidmətləri olan Hacıbaba Hüseynov özünəməxsus səs tembrinə və texnikaya malik sənətkarlardan hesab edilir. Onun muğam məktəbinin təkmilləşməsindəki fəaliyyəti xüsusi vurğulanmalıdır. Xanəndənin sənəti, ədəbi yaradıcılığı, bəstələri, təsnifləri muğam sənətimiz var olduqca yaşayacaq. Onun yaratdığı çoxsaylı təsniflər musiqi irsimizə daxil olaraq muğam ifaçılığında geniş yayılıb. Görkəmli xanəndə muğamın "Üşşaq” və "Hüseyni”, "Novruz-rəvəndə”, digər muğamlarda olan "Şah Xətai” şöbələrinin ilk ifaçısı olub. Diqqətə çatdırılıb ki, xanəndənin təşəbbüsü ilə "Bayatı-şiraz” muğamının "Dilruba” şöbəsi dərsliyə əlavə olunub. Xalq yaradıcılığına da böyük diqqət yetirən xanəndə Azərbaycanın müxtəlif bölgələrində, habelə Türkiyə və İraqda oxunan xalq yaradıcılıq nümunələrini təsniflərdə istifadə edib.\nQeyd edək ki, Beynəlxalq Muğam Mərkəzi bir sıra layihələr - "Muğam axşamları”, "Muğamat var olan yerdə”, "Unudulmayanlar”, "Dastan gecələri”, "Aşıq musiqisi axşamları”, "Yeni nəsil dəvət edir” və digər layihələrlə mütəmadi olaraq çıxış edir. Layihələrin məqsədi muğam sənətini, aşıq musiqisini, dastanları, xalq mahnılarını və təsnifləri nəsildən-nəslə ötürməkdir.


Futbol üzrə AVRO-2016-nın seçmə qrup mərhələsində Monteneqroda keçirilmiş qarşılaşma zamanı Rusiya millisinin qapıçısı İqor Akinfeyevə xəsarət yetirən azarkeş hərəkətinə görə üzr istəyib.\n"Report"un məlumatına görə, meydana fayer ataraq oyunda fasilə yaranmasına səbəb olan yerli azarkeş Luka Lazareviç Akinfeyevi zədələmək fikrində olmadığını bildirib.\nLazareviç deyib ki, oyun başlayan kimi hansısa azarkeş fayeri yandıraraq, onun olduğu tərəfə atıb. Nəticədə yandırıcı maddə sol ayağıma tuş gəldi. Mən yanmamaq üçün əyilib fakeli götürdüm və qeyri-ixtiyari olaraq onu meydana atdım".


Təhsil Nazirliyinin Respublika Bədən Tərbiyəsi Mərkəzinin təşkilatçılığı ilə 15 nömrəli UGİM-də respublika ümumi təhsil və ilk peşə-ixtisas təhsili müəssisələri şagirdlərinin VII spartakiadasının voleybol növü üzrə turniri keçirilmişdir. Turnirdə respublikanın müxtəlif rayon və şəhərlərindən 18 komanda iştirak etmişdir.\nTurnirin Baş hakimlər kollegiyasının yekun hesabatına əsasən oğlanlar arasında I yerə Şəki Rayon Təhsil Şöbəsinin, II yerə Bakı Şəhəri üzrə Təhsil İdarəsinin, III yerə Salyan Rayon Təhsil Şöbəsinin komandaları layiq görülmüşlər.\nYarışlarda qızlar arasında I, II yerləri Bakı, III yeri isə Qax Rayon Təhsil Şöbəsinin komandaları tutmuşlar. Yarışların yekununda RBTM-nin direktoru Qiyas Nəcəfov qaliblərə gələcək fəaliyyətlərində uğurlar arzulayaraq onları kubok, diplom və medallarla təltif etmiş, müxtəlif xatirə hədiyyələri vermişdir.


Fərhad Qorqinpur səhnəyə çıxanda necə alqışlanmışdırsa, səhnədən enəndə də o cür alqışlandı. Səhnədən endirib salonda mənim yanımdakı yerdə oturtmağa gətirdilər. Ayağa qalxıb əl verib salamlaşdım. Əlimi tutan kimi dedi: "Xoş gəldiniz! Nə yaxşı bizi unutmayıbsınız. Sizin gələcəyinizi söylədilər deyə mən də gəldim. Bu, mənim son çıxışımdır. Yaxın vaxtda bu dünyadan köçəcəm, haqq dünyasına gedəcəm". Mən korların duyma qabiliyyətinin güclü olduğunu bilirdim. Səsimi çıxarmamışdım. Sadəcə əlimi uzadıb əlini tutmuşdum. Buna baxmayaraq, mənim qonaq olduğumu həmin dəqiqə bildi.\n21 yaşında gözləri tam tutulsa da, Fərhad Qorqinpur ruhdan düşməyib, Tehran Universitetində araşdırmalar apararaq doktorluq dissertasiyasını müdafiə edir. 1974-cü ildən 1994-cü ilədək liseydə müəllim işləməklə yanaşı, qaşqay xalq musiqisini toplayır, yeniyetmələrə musiqi dərsləri verir.\n525-ci qəzet 2018.- 6 noyabr.- S.7.


Məhkəmə Şeyx Zəkzəkinin iddiasını rədd etdi\nKaduna Dövlət Ali Məhkəməsi Nigeriya İslam Hərəkatının (İMN) lideri Şeyx İbrahim Zəkzəki və həyat yoldaşı Malama Zinətin mühakimə olunduqları ittihamlara görə qarşı tərəfin sübut təqdim etməməsi ilə bağlı iddialarını təmin etməyib.\nŞeyx Zəkzəki və həyat yoldaşı qətl, qanunsuz toplaşma və ictimai asayişin pozulması daxil olmaqla 8 cinayət üzrə ittiham olunur.\nGüclü təhlükəsizlik şəraitində dünən (29 sentyabr) səhər məhkəməyə gətirilən İMN lideri, məhkəmədən Kaduna əyaləti hökumətinin onlara qarşı qaldırılan iddiasının sübut olmadığı üçün ləğv edilməsini istəmişdi.\nAvqustun 7-də sonuncu iclasda sədrlik edən hakim Gideon Kurada növbəti iclası 29 sentyabr 2020-ci il tarixə təyin etmişdi.\nHakim bundan sonra Kaduna Dövlət Cəza Məhkəməsi İdarəsinin açıq hökmlərini nəzərə alaraq müttəhimlərə qarşı ittihamların ləğv edilməsi barədə qərar verməyin vaxtının tez olduğunu söyləyərək, iddianı təmin etməyib.\nHakim həmçinin qeyd edib ki, şübhəlilərin etiraflarını qəbul edə bildikdən sonra və bütün məsələyə baxıldıqdan sonra bu cür müraciətə qərar verilməlidir.\nAncaq Şeyx Zəkzəki və həyat yoldaşı onlara qarşı ittihamları qəbul etməyiblər.\nMəhkəmə iclasının davam etdirilməsi və ittihamçı vəkilin məhkəmədə sübutlarını təqdim etməsi üçün iş 18 və 19 noyabr 2020-ci il tarixlərinə təxirə salınıb.


Elanın kodu: 511364\nBaxış sayı: 1203 Elanın tarixi: 29.06.2019\nQuba rayonunun Xanəgah kəndində, asfalt yolunun üstündə 80 sot torpaq sahəsi təcili satılır. Torpağın təyinatı sahibkarlıqdır. Torpaq sahəsi meşələrlə, yaşıllıqlarla əhatə olunur. Bu yerin alt tərəfindən çay axır. Restoran, otel, istirahət mərkəzi, villa üçün əlverişli yerdir. Yerin sənədləri qaydasındadır. Qiymət 1 sot - 2000 azn Razılaşmaq mümkündür. Bakida menzil ile de barter mumkundur\nÜnvan: Quba rayonu Xanagah kendi


//“Günün Yekunu” - 6 avqust 2020\n//AQTA daha 97 obyektdə nöqsan aşkarladı - SİYAHI\n//Azərbaycana xaricdən 215 həkim gətirilib\n//Azərbaycanda karantin rejimi yenidən yumşaldılacaq\n//Ata iki yaşlı oğlunun boğazını kəsdi, şəklini çəkib anasına göndərdi - TƏFƏRRÜAT + VİDEO\n//Azərbaycanda COVID-19-a yoluxanların sayı məlum oldu\n//Bu ay 278 min şəxsə 190 manatlıq birdəfəlik ödəmə veriləcək\n//Azərbaycan Prezidenti: "Karantin rejimi hamımızı yorur"\n//İlham Əliyev: "Təmiz işləyin ki, həm vicdanınız rahat olsun, həm də halal pul qazanın"\n//Azərbaycan Prezidenti karantin rejiminin yumşaldılmasından danışdı\nEkologiya və Təbii Sərvətlər Nazirliyinin Milli Hidrometeorologiya Departamentindən BAKU.WS-ə verilən məlumata görə, noyabrın 20-də Bakıda və Abşeron yarımadasında havanın dəyişkən buludlu olacağı, arabir tutulacağı, gün ərzində bəzi yerlərdə yağış yağacağı gözlənilir. Mülayim şimal küləyi əsəcək.\nHavanın temperaturu Abşeron yarımadasında gecə 6-9, gündüz 10-13, Bakıda gecə 7-9, gündüz 10-12 dərəcə isti təşkil edəcək. Atmosfer təzyiqi normadan yüksək 768 mm civə sütunundan 770 mm civə sütununa yüksələcək, nisbi rütubət 70-80 faiz olacaq.\nAzərbaycanın rayonlarında noyabrın 20-də qərb rayonlarında hava əsasən yağmursuz keçəcək, lakin bəzi şimal və şərq rayonlarında yağış, dağlıq ərazilərdə qar yağacağı gözlənilir. Şərq küləyi əsəcək, bəzi yerlərdə arabir güclənəcək.\nTibbi-meteoroloji proqnoza gəlincə noyabrın 20-22-də Abşeron yarımadasında arabir güclənən xəzri küləyi və rütubətli hava şəraiti fonunda temperaturun aşağı enəcəyi gözlənilir ki, bu da bəzi meteohəssas insanlar üçün əlverişsizdir.\nТеги: hava proqnozu Bakı\nAzərbaycanda karantin rejimi yenidən yumşaldılacaq\nBu gün, 02:19\nAvropa Liqası: Daha 2 komanda 1/4 finala yüksəldi\nFransada silahlı şəxs bankda insanları girov götürüb\n“Günün Yekunu” - 6 avqust 2020\n“Lavanguardia” qəzeti: “Ermənistan başa düşməlidir ki, Azərbaycanın səbri tükənməz deyil”


1241–42-ci illərdə Macarıstanın Monqol istilasını kontekstləşdirmək: Qisa və Uzun müddətli perspektivlər - Podkastlar - 2021\n1241–42-ci illərdə Macarıstanın Monqol istilasını kontekstləşdirmək: Qisa və Uzun müddətli perspektivlər\nJózsef Laszlovszky, Stephen Pow, Beatrix F. Romhányi, Laszló Ferenczi və Zsolt Pinke tərəfindən\nMacar Tarixi İcmal, Cild 7: 3 (2018)\nÖzet: 1241-42-ci illərdə Monqol istilası Macarıstan Krallığı tarixində siyasi, demoqrafik və hərbi inkişafının bir çox tərəfində ciddi dəyişikliklər gətirən böyük bir pozuntu idi. Müasir tarixi söhbəti təsir edən uzunmüddətli kollektiv yaddaş elementi oldu. Buna baxmayaraq, dağılma və əhali itkisinin səviyyəsi və paylanması, istilada ətraf mühit faktorlarının oynadığı rol, Monqolların geri çəkilməsinin səbəbləri və bu epizodun on üçüncü və on dördüncü əsrin fenomenlərini şərh etmək üçün necə istifadə ediləcəyi barədə suallar qalmaqdadır.\nHazırkı məqalə, geniş əhatəli mətn materialının və daha yeni arxeoloji və məskunlaşma məlumatlarının regional kontekstində birləşmiş təhlillərdən istifadə edərək bu dörd məsələni müzakirə etməyi hədəfləyir. Yeni məlumatların məhvin qeyri-bərabər paylandığı və Böyük Macarıstan düzündə cəmləşdiyi fikrini dəstəklədiyini iddia edirik. Bundan əlavə, 1242-ci ildə Monqolların geri çəkilməsində ekoloji və iqlim faktorlarının həlledici rol oynadığına şübhə ilə yanaşırıq, eyni zamanda uzunmüddətli iqlim dəyişikliyinin Macarıstanın məskunlaşma qaydalarına və iqtisadiyyatına XIII əsrin ortalarından etibarən böyük təsir göstərdiyini təsdiqləyirik.\nYerli müqavimət və Monqol ordusunun hərbi uğursuzluqları əvvəllər beynəlxalq ədəbiyyatda təmsil olunduğundan daha çox nəzərə alınaraq Monqolların geri çəkilməsinə dair nüanslı bir çox səbəbli izahın lazım olduğu qənaətinə gəldik. Nəhayət, Monqol istilasının Macarıstanın XIII əsrin sonu və XIV əsrin əvvəllərindəki sürətli inkişafına bir çox katalizator gətirdiyi nöqteyi-nəzərini dəstəkləyirik.\nÜst Təsvir: Macarıstandakı Monqollar, 1285 İşıqlı Salnamədə təsvir edilmişdir\nVideoya baxın: Bozbash Pictures AY BRILYANT (Noyabr 2021).\nCopyright 2021 \_ 1241–42-ci illərdə Macarıstanın Monqol istilasını kontekstləşdirmək: Qisa və Uzun müddətli perspektivlər...


Fidan Hüseynova İnformatika üzrə beynəlxalq olimpiadada gümüş qazandı - Frame.az\nBolqarıstanın Şumen şəhərində onlayn formatda informatika fənni üzrə 13-cü payız turniri təşkil edilib.\nBu barədə Təhsil Nazirliyindən məlumat verilib. Bildirilib ki, aşağı yaş qrupu üzrə 15 ölkədən 168 məktəblinin qatıldığı olimpiadada nazirliyin birbaşa tabeliyindəki Gəncə şəhəri Fizika, riyaziyyat və informatika təmayüllü liseyin X sinif şagirdi Fidan Hüseynova gümüş medal qazanıb.\nXatırladaq ki, informatika fənni üzrə beynəlxalq olimpiadalara milli komandaların hazırlıq prosesi 2017-ci ildən etibarən Təhsil İnstitutu və “Azercell Telekom” MMC arasında imzalanmış əməkdaşlıq müqaviləsi əsasında həyata keçirilir. Sözügedən müddətdə məktəblilərimiz müxtəlif miqyaslı beynəlxalq olimpiada və müsabiqələrdə uğurla çıxış edərək 1 qızıl, 7 gümüş və 18 bürünc olmaqla, ümumilikdə 26 medal əldə ediblər.\n← Sinoptiklərdən xəbərdarlıq: Ölkə ərazisində hava şəraiti dəyişəcək, yağış, qar yağacaq\nOnlayn biznes krediti zirvədədir! →


Büdcə dostu ev dekorasiyası » Qadin.Net ~ İlk milli qadın portalı\nÖz divar kağızlarınızı hazırlayın\nBahalı divar kağızlarına pul vermək yerinə, son illərin trendi olan özün hazırla dəbinə üz tuta bilərsiniz. Divarlarını posterlərlə də bəzəyə bilərsiniz.\nKolleksiyaya sahib olmaq üçün bahalı əşyalar almağa ehtiyac yoxdur. Bir-birinə uyğun əşyalardan gözəl mənzərə yarada bilərsiniz.\nYeni boya hər şeyi dəyişdirə bilər\nEv dekorasiyası fikirləri arasında ən asan üsul evinizi yenidən boyamağı tövsiyə etdilər. Evinizi modern göstərən rənglərə üstünlük verə bilərsiniz.\nKitab rəflərinə yer verin\nSon illər kitab rəfləri dekorasiyanın əvəz edilməzi sayılır.\nMətbəxinizi rəngli şüşələrlə bəzəyin\nMətbəxinizi rəngli şüşələrlə bəzəyə bilərsiniz. Mətbəxiniz gözəl görünəcəkdir.


''Boeing 737 MAX 8'' təyyarəsindən imtina edən ölkələrin sayı artır - Meydan.TV\nCaption: Boeing 737 MAX 8\n''Boeing 737 MAX 8'' təyyarəsindən imtina edən ölkələrin sayı artır\nAZAL: ''Azərbaycana yaxın üç ildə 10 belə təyyarə gətiriləcək''\n“Boeing 737 MAX 8” təyyarəsinin istifadəsindən imtina edən ölkələrin sayı artır.\nBuna səbəb son beş ayda iki belə təyyarənin qəzaya uğraması olub. Sonuncu belə qəza ötən həftə Efiopiyada baş verib. Hadisə nəticəsində 157 nəfər ölüb. Bundan əvvəl eyni modelli təyyarə İndoneziyada qəzaya uğrayıb və nəticədə 189 nəfər ölüb.\nAvropa aviasiya təhlükəsizliyi agentliyi (EASA) Avropa İttifaqı ərazisində bu təyyarənin uçuşlarını dayandırıb.\n“Euronews” telekanalının məlumatına görə, bundan əvvəl belə bir qərarı Norveç, Efiopiya, İndoneziya, Avstraliya, Çin, Monqolustan, Cənubi Koreya, Hindistan, Malayziya, Birləşmiş Ərəb Əmirlikləri veriblər.\nBundan başqa ayrı-ayrı aviaşirkətlər də eyni addımı atıblar. Belə ki, Rusiyanın “S7”, Argentinanın “Aerolineas”, Meksikanın “Aeromexico”, Braziliyanın “Gol”, Britaniyanın “Cayman Airways” şirkətləri müvəqqəti qadağa tətbiq ediblər.\nQadağa Efiopiyada qəzanın səbəblərinin aydınlaşdırılmasına qədər davam edəcək.\nMəlumata görə, bu təyyarələri dünyanın 46 aviaşirkəti istifadə edir.\nYaranmış vəziyyətin fonunda “Boeing” şirkətinin səhmləri Nyu York fond birjasında 6,5% aşağı düşüb.\n“Azərbaycan Hava Yolları” Qapalı Səhmdar Cəmiyyətinin prezidenti Cahangir Əsgərov isə yaxın üç ildə 10 belə təyyarənin gətiriləcəyini bildirib.\nMətbuat xidmətinin yaydığı məlumatda C.Əsgərova istinadən bildirilib ki, “Boeing-737 MAX-8” təyyarəsinin Efiopiyada qəzaya uğramasının təhqiqatı ilə əlaqədar Azərbaycan Respublikasının milli aviadaşıyıcısı Boeing korporasiyası ilə sıx əlaqə saxlayır.\n“Boeing 737 MAX-8” təyyarələri ilə baş verən iki aviasiya qəzasının təhlili nəticəsində bir çox oxşar məqamlar müəyyən edilib - hər iki təyyarə uçuşdan bir neçə dəqiqə sonra qəzaya uğrayıb. Hadisələrin səbəblərinin ilkin versiyası – laynerlərin proqram təminatında ehtimal olunan nasazlıqdır”.\nO deyib ki, “Boeing” korporasiyasında çalışan amerikalı mütəxəssislərlə bu məsələ ilə bağlı sıx əməkdaşlıq var.\n“Yeni təyyarənin proqram təminatında hər hansı qüsur aşkar edildikdə, həmin qüsurlar ölkəmizə çatdırılma zamanı tamamilə aradan qaldırılacaqdır. Bu məsələ bizim daimi nəzarətimiz altında olacaq” –Cahangir Əsgərov bildirib.


MİDA 22 milyon manatadək özəl investisiya cəlb edəcək İqtisadiyyat\nAzərbaycan Respublikası Prezidentinin 2016-cı il 6 dekabr tarixli Fərmanı ilə təsdiq edilmiş “Azərbaycan Respublikasında uyğun qiymətə mənzil təminatının inkişafına dair Strateji Yol Xəritəsi” ilə müəyyən edilən tədbirlər planına uyğun olaraq, Mənzil İnşaatı Dövlət Agentliyi (MİDA) dövlət-özəl tərəfdaşlığı layihələrini davam etdirir.\nMİDA-nın İctimaiyyətlə əlaqələr sektorundan bildirilib ki, dövlət tərəfindən maliyyələşmənin minimuma endirilməsi və özəl tikinti-investisiya şirkətlərinin əməkdaşlığa cəlb edilməsi məqsədilə keçirilmiş investisiya müsabiqəsinin qalibi “AS Tikinti” MMC (www.asgroup.az) Bakının Yasamal rayonu, xarici dairəvi avtomobil yolunun kənarında 15,4 hektar ərazidə 6 ədəd çoxmənzilli yaşayış binasının tikintisi üçün investisiya qoyuluşunu reallaşdıracaq. Bu binaların tikintisi üçün investisiyanın ümumi həcminin 20 milyon manatadək təşkil edəcəyi nəzərdə tutulur.\nMüsabiqənin qalibi olan investor “MİDA” MMC-nin sifarişi ilə hazırlanan və müvafiq qaydada dövlət ekspertizasından keçirilmiş layihə-smeta sənədlərinə uyğun olaraq tikintini aparmaq, tikinti işlərinin gedişi zamanı kompleksin ərazisində olan mühəndis-kommunikasiya sistemindən və müvafiq infrastrukturdan yararlanmaq imkanını əldə edir. Müsabiqə şərtlərinə əsasən, investor tərəfindən inşa olunacaq 6 binada (2-si 12 mərtəbəli, 4-ü 9 mərtəbəli) yerləşən mənzillərdən 100-ü (6-sı 1 otaqlı, 36-sı 2 otaqlı, 58-i isə 3 otaqlı) Mənzil İnşaatı Dövlət Agentliyinin sərəncamına veriləcək və “Güzəştli mənzil” elektron sistemi vasitəsilə satışa çıxarılaraq güzəştlə mənzil əldə etmək hüququ olan şəxslərə təklif olunacaq. Qalan mənzillər investor tərəfindən onları bazar qiymətləri ilə almaqda maraqlı olan şəxslərə satılacaq.\n“AS Tikinti” MMC Yasamal rayonunun xarici dairəvi avtomobil yolunun kənarında 15,4 hektar ərazidə çoxmənzilli yaşayış binalarının tikintisi üçün investisiya qoyuluşunu həyata keçirəcək ikinci investordur. Bundan öncə “Kristal Abşeron MTK” (www.kristalabsheron.az) 12 çoxmənzilli yaşayış binasının tikintisi üçün keçirilən investisiya müsabiqəsinin qalibi olub. Yasamal rayonu ərazisində, xarici dairəvi avtomobil yolunun kənarında 15,4 hektar torpaq sahəsində inşa olunan yaşayış kompleksinin, həmçinin Hövsan Yaşayış Kompleksinin ərazisində telefon, televiziya və internet xətlərinin çəkilməsi və sakinlərə müvafiq xidmətlərin göstərilməsi üzrə keçirilmiş investisiya müsabiqəsinin qalibi isə “ENGINET” MMC (www.enginet.az) olub. Bu şirkət tərəfindən yaşayış massivlərinin ərazisində müvafiq kommunikasiya infrastrukturunun yaradılmasına 1,5 milyon manatdan çox investisiya cəlb ediləcək. Həmçinin diqqətə çatdırılıb ki, dövlət-özəl tərəfdaşlığı layihələrinin reallaşdırılması nəticəsində MİDA tərəfindən artıq 5 özəl investor cəlb olunub.


“Azeriqaz”da audite baslanilib - Azadliq Xeber\n“Azeriqaz”da audite baslanilib\n“Azəriqaz”da auditə başlanılıb\n“Azəriqaz” İstehsalat Birliyində ISO 10002 “Müştəri məmnuniyyəti və şikayətlərin araşdırılması” standartı 2015-ci ildən tətbiq olunur. Həmin tarixdən etibarən bu standartın tələbləri üzrə idarəetmənin təşkilinə başlanılıb. Bu sahədə nəzarət auditinin həyata keçirilməsi məqsədilə 2020-ci ilin 19 avqust tarixində Türk Standartları İnstitutunun Azərbaycan təmsilçiliyinin nümayəndələrinin iştirakı ilə açılış tədbiri keçirilib.\n“Report” xəbər verir ki, bu barədə “Azəriqaz” İB-dən bildirilib.\nTədbirdə Birliyin baş direktoru Ruslan Əliyev, baş direktorun əməyin mühafizəsi üzrə müavini Ceyhun Şıxəliyev, Türk Standartları İnstitutunun Azərbaycan təmsilçiliyinin nümayəndələri Arzu Gülhan Yüzereroğlu və Xatirə Salahova, eləcə də aidiyyəti üzrə digər rəsmilər iştirak ediblər.\nBildirilib ki, “Müştəri məmnuniyyəti və şikayətlərin araşdırılması” standartı üzrə keçiriləcək nəzarət auditinə hazırlıq məqsədilə Birliyin 16 struktur bölməsində 1-ci tərəf daxili audit keçirilib və müvafiq qaydada sənədləşdirilmə aparılıb. Daxili audit zamanı struktur bölmələrdə ciddi uyğunsuzluqlar aşkar edilməyib.\nSonda “Azəriqaz” İB-nin rəhbərliyi auditin keçirilməsi üçün lazımi şəraitin yaradıldığını bildirib. Bu proses zamanı hər hansı narahatlığın yaşanmayacağına əminlik ifadə olunub.


“Naxçıvan” Universiteti - Universitet əməkdaşları konfransda iştirak etdi\nUniversitet əməkdaşları konfransda iştirak etdi\nAzərbaycan Respublikası Təhsil Nazirliyi və Bakı Mühəndislik Universitetinin birgə təşkilatçılığı ilə “I Beynəlxalq Elm və Texnologiya” mövzusunda konfransı keçirilib. Konfransda Azərbaycan və dünyanın bir sıra dövlətlərinin ali təhsil müəssisələrində elm adamları və mütəxəssislər iştirak edib. Konfransda “Naxçıvan” Universitetini “Riyaziyyat və İnformatika” kafedrasının müəllimləri Nigar Nağıyeva və Şamil Hümbətov layiqincə təmsil etmiş, maraqlı məqalələri ilə çıxış etmişlər.\nMəlumat üçün qeyd edək ki, konfransda 10 ölkədən tərtibat qaydalarına uyğun 100-dən çox məqalə qəbul edilib. Konfransın açılış mərasimində BMU-nun rektoru, professor Havar Məmmədov çıxış edərək qonaqları salamlayıb və konfransın işinə uğurlar arzulayıb. Bildirilib ki, bu kimi konfransların keçirilməsi ali təhsil müəssisələrində elmi mühitin formalaşmasında və yüksək ixtisaslı kadr hazırlığındakı rolu danılmazdır.\nKonfransın plenar iclasında isə Azərbaycan Milli Elmlər Akademiyasının həqiqi üzvü akademik Vaqif Abbasov, ABŞ Florida Atlantik Universitetinin professorları İsaak Elishakof, Natalya Vaysfeld və Natiq Əhmədov məruzə ilə çıxış ediblər. Konfransın işi plenar və seksiya iclaslarında azərbaycan, ingilis və rus dillərində davam edib.\nQeyd edək ki, konfrans ali məktəb elmi işçiləri və müəllimlərin, mühəndis və texniki elmlər sahəsində çalışan mütəxəssislərin, doktorontların,aspirantların öz elmi-praktik işlərinin nəticələrini bölüşmək və müzakirə etmək məqsədilə təşkil edilib.


MÜSƏLMAN ÜMMƏTİ BU GÜN\n[ Aktual / 776 dəfə baxılıb ]\nBöyük və ali bir səviyyədə olan ümmətimiz necə bu alçaqlıqlara yuvarlanıb gəldi? Bu əzəmətli ümmət necə indi dəyərsizləşib? Həqiqətən də, Peyğəmbərimizin (s.a.s) təsvir etdiyi ümmətin gələcək vəziyyəti indi baş verir. Peyğəmbərimiz (s.a.s) buyurmuşdur ki; “Başqa millətlər sizin üzərinizə elə gələcəklər ki, vəhşi (heyvanlar) yeminin üzərinə gələn kimi. (Səhabələr) Dedilər; Bu, bizim o zaman az olmağımızdandırmı, ya Rəsulallah? Dedi: Əksinə, siz o zaman çox olacaqsınız. Lakin selin (axıb) gətirdiyi çör-çöp kimi. Allah, düşmənləriniz qəlbindən sizə qarşı olan qorxunu çıxaracaq, sizin qəlbinizə “vəhn” salacaq. Dedilər; Vəhən nədir ya Rəsulallah? Dedi: Dünyaya sevgi və ölümə nifrət”.\nBeyinlərini və ruhlarını qərb mədəniyyəti yemiş bəzi rəzil və cılız insalar elə bilirlər ki, müsəlmanların geri qalması onların İslamdan yapışıb durması nəticəsində olub. Bir vaxtlar İslam, inkişaf və irəliləmə hərəkatı ilə davam edən bir mədəniyyət idi. Bu, o zamanlar və o millətlərə aid idi. İnkişaf müddəti dayandıqdan sonra, başqa inkişaf mədəniyyəti gəldi və İslam geridə qaldı. Artıq yeni əsrin və modern həyatın tələbatlarını ödəməyən İslam dini, heç nəyi inkişaf etdirə bilməz. Biz artıq qərbin mədəniyyətinə uymalıyıq. Bütün bunlar, xülyalara dalmış və onu-bunu təqlid etməkdən başqa heç nə bacarmayan şəxsiyyətlərin sözləridir.\nHalbuki, geridə qalan və inkişaf edə bilməyən, İslam deyil müsəlmanlar olub.\nOnlar İslamdan yapışdıqlarına görə deyil, onlar İslamdan ayrıldıqlarına görə və İslama yeni uydurmalar əlavə etdiklərinə görə geri qaldılar. İslam isə haqq, düzgünlük və inkişaf yolu olaraq qalır.\nMüsəlmanlarda İslamdan bəzi zahiri şəkillər qalsa da, onlar İslamın həqiqətindən çox uzaqlaşdılar və buna görə onlar geridə qaldılar, inkişaf etmədilər. Onların yalnız dilləri “Lə iləhə illəl-lah, Muhəmmədən Rəsulullah” nitq edə bildi. Amma bunun mənasını ürəkləri ilə dərk edə bildilərmi?\nOnlar bəzi ibadətləri sadəcə hərəkətləri ilə təkrarladılar, amma bu ibadətlərin və ərkanların mənasını dərk edə bildilərmi, faydasını aldılarmı?\nDinin bəzi qanunları onlarda adət-ənənə kimi qaldı. Bu qanunlar insanın ruhuna toxunmursa yalandan ona nə fayda verər?! Bu yalançı adətlərlə yaşayan müsəlmanlar düşmənlərinin qarşısında necə dayan bilər?\nOnlar yalnız “Allah bizi qalib edər!” ümidləri ilə yaşadılar. Ümidlər və röyalar ümmətin aktual həyatında nə dəyişəcək?!\nZaman keçdikcə, İslami məfhumlar və İslam mədəniyyəti ümmətin daxilində yox olmağa başladı. Həyat dolu və bütün həyata məna verən “Lə iləhə illəl-lah” kəliməsi, sadəcə dillərdə və ağızlarda gəzən söz oldu. İnsanın bütün əməllərini, davranışlarını, fəaliyyətlərini, əxlaqını və sairə əhatə edən ibadət məfhumu, yalnız təkrarlanan kukla hərəkətləri ilə yadda qaldı. Həyata və insanların fəaliyyətinə təkan verən “qəza və qədər” və Allaha təvəkkül ideologiyası, indi müsəlmanlara tənbəllik gətirən bir fraza oldu. Allaha təvəkkül edib, yerlərindən tərpənmək istəmədilər. Dünya ilə Axirət arasında müvazinat yaradıb, dünya nemətlərindən yararlanıb Axirəti qazanmaqdansa, dünyaya bağlanıb qaldılar. Başlarına gələn bəlalar və müsibətləri belə dəyişməyə cəhd etmədilər ki, bu Allahın qədəridir, bir şey etsək Allah qəzəblənər. Elmi inkişaf dayandı, xəstəliklər yarandı, zəifləmə prossesi davam etdi və müsəlmanlar bu günə düşdülər.\nBudurmu İslam?! Yoxsa bu, İslamın həqiqətinə zidd olan başqa bir surətdir?! Həqiqət və onun ziddi eyni anda eyni nəticəyə gətirib çıxararmı heç?!\nİslam həqiqətdə insanı qüvvətli, təmiz, əxlaqlı, elmli və mədəniyyətli olmağa çağırır. Onu pisliklərdən və rəzilliklərdən uzaqlaşdırmaq istəyir. Müsəlmanların etdikləri isə bütün bunlara ziddir, necə inkişaf edə bilərlər?!\nBelə olduğu halda da, əlbəttə müsəlmanlar zəifləyir və alçalırlar. Düşmənlər isə hər tərəfdən müsəlmanlara hücum edir və hər cür şəkildə onları yenməyə çalışırlar. Əvvəl əraziləri işğal edirlər, sonra onlar arasında ayrı seçkilik və çaxnaşma salırlar, sonra onların əxlaqlarını pozurlar və sonra beyinlərində fikirlərini dəyişirlər. Müsəlmanlar isə İslamdan nə qədər uzaqdırlarsa, bir o qədər də pis vəziyyətə düşürlər.\nOnlar həmişə İslamda olduqlarına görə belə geri qaldıqlarını düşünürlər. Əslində isə onlar yapışıb tutduqları şeyin İslam olduğunu düşünürlər. Bu isə, pulun surətini verib bazara göndərilən adamın misalına oxşayır. Əlində tutduğunun pul olduğunu sanır və onu buraxmadan bazara qaçır. Amma bazara çatanda əlindəkinin faydasız olduğunu görüb pula nifrət edir.\nMüsəlmanların həqiqət saydıqları yalanlar bunlardır:\nOnlar – iman qəlbin təsdiqi və inamı deməkdir – fikrinə haqq qazandırdılar. Əməllər isə imanda bir şey dəyişmir deyə, özlərini mömin hesab etdilər.\nƏyilib qalxıb, ac qalıb, puldan bir hissəsini verib, sonra Həccə gedib gəlməyi ibadət saydılar və sanki ibadət bunlarla tamamlanır kimi, başqa iş görmədilər.\n“Lə iləhə illəl-lah” kəliməsini sadəcə dildə tələffüz olunan söz kimi istifadə etdilər və yalandan məscidə gedib əyilib qalxdılar. Amma məsciddən çıxandan sonra ticarətdə insanları aldatdılar, rüşvət aldılar, əhdlərini yerinə yetirmədilər, etdikləri işi tamamlamadılar, düzgün yola yönləndirmədilər, başqalarını pisliklərdən çəkindirmədilər, ailələri ilə pis davrandılar, ətraflarında olanlarla maraqlanmadılar, Allahın verdiyi malın haqqını vermədilər və s.\nBu şəkildə və bu surətdə ibadət etmək Axirət üçün hansı faydanı kəsb edir?! “Vay halına o namaz qılanların ki, Onlar öz namazlarından qafildirlər (səhlənkarlıqları üzündən namazlarını vaxtlı-vaxtında qılmazlar)” (əl-Məun, 4-5)\nO qədər qəflətdə oldular ki, elə bildilər məhz müsəlman olduqları üçün Allahu Təala daim onlara kömək edəcək və onları həmişə düşmənlərinin üzərində zəfərə aparacaq. Halbuki, Allahu Təala buyurub ki; “Ey iman gətirənlər! Əgər siz Allaha (Allahın dininə və Peyğəmbərinə) yardım göstərsəniz, O da sizə yardım göstərər və sizi sabitqədəm (cihadda möhkəm, qüvvətli) edər.” (Muhəmməd, 7) Lakin Allah deməyib, siz həmişə mömin və müsəlman qalsanız, halınız nə olur olsun mən sizə kömək edəcəm.\nMüsəlmanlar, Rəsulullah (s.a.s) aralarında ola-ola Uhud savaşında yeniliblər, çünki onlar Rəsulullahın (s.a.s) əmrinə tabe olmadılar. Onlar Hüneyn günü, öz çoxluqlarından razı olan halda, Rəsulullah (s.a.s) hələ aralarında sağ ikən, yenildilər. Bəs indiki zamanda günahlar baş alıb gedərkən, müsəlmanlar hansı qələbəni gözləyirlər?!\nEy müsəlman ümməti Allahın vədini unutmayın. “Bu əzab ona görədir ki, bir tayfa özünə bəxş edilən ne’məti (naşükürlük üzündən küfrə) dəyişməyincə, Allah da ona əta etdiyi ne’məti dəyişən (pisliyə çevirən) deyildir. Həqiqətən, Allah (hər şeyi) eşidəndir, biləndir!” (Muhəmməd, 53)\nMənbə :“Dünyada baş verənlər İslamın gözüylə” kitabından tərcümə olunmuş bir parçadır.


İlin ilk Günəş tutulması başa verdi\nMaraqli 09:23 / 01.05.2022\nTəbiət hadisəsi dünən saat 22:45-də başlamışdı.Bu, qismən Günəş tutulması olub. Təbii hadisə 3 saat 52 dəqiqə davam edib və saat 02:37-də sona çatıb. Tutulmanın maksimumu saat 00:41-də olub. İlin ilk qismən Günəş tutulması Cənubi Amerikanın cənubunda, Antarktidanın bir hissəsində, Sakit və Atlantik okeanlarında müşahidə edilib, Azərbaycan ərazisində müşahidə olunmayıb.\nBu barədə AMEA-nın N.Tusi adına Şamaxı Astrofizika Rəsədxanasından məlumat verilib. Bu, qismən Günəş tutulmasıdır. Təbii hadisə 3 saat 52 dəqiqə davam edəcək və mayın 1-də saat 02:37-də sona çatacaq. Tutulmanın maksimumu saat 00:41-də olacaq.


Bürclərlə Ümumi Tanışlıq » Qadınla.Com - Qadınlar Birİncidir!\nTarix: 5-08-2013, 23:06\nŞərhlər: Baxılıb: 20595\nSon vaxtlar "sevgi astrologiyası” adı ilə tanınan təncim sahəsi gizli\nelmlərdən ən məşhurudur. Dünya sivilizasiyasını təşkil edən müxtəlif mədəniyyətlərin insana təsiri hamıya necə məlumdursa, kosmik cisimlərin insan həyatına təsiri də bir o qədər aydındır.\nDoğrudan da, məsələn, kim Afrikada doğulub boya-başa çatıbsa, onun dünya görüşü Avropada anadan olub boya-başa çatan insandan fərqli olacaq. Hər bir bürcün həyatı da fərqlidir. Bürc və səyyarələrin münasibətləri xarakterimizi formalaşdıran vacib faktorlardan biridir. Hər bir bürcün ünsürü, idarəedici səyyarəsi var. Bürclərin cədvəli aşağıdakı kimidir:\nÜnsürü – od.\nİdarəedici səyyarəsi – Mərrix (Mars).\nBədənin dominant hissəsi – baş.\nÜnsürü – torpaq.\nİdarəedici səyyarəsi - Zöhrə (Venera).\nBədənin dominant hissəsi - boğaz.\nÜnsürü - hava.\nİdarəedici səyyarəsi – Ütarid (Merkuri).\nBədənin dominant hissəsi - boyun və əllər.\nÜnsürü – su.\nİdarəedici səyyarəsi - Ay.\nBədənin dominant hissəsi - döşlər.\nİdarəedici səyyarəsi – Günəş.\nBədənin dominant hissəsi – ürək.\nBədənin dominant hissəsi – bağırsaqlar.\nÜnsürü – hava.\nİdarəedici səyyarəsi – Zöhrə ( Venera).\nBədənin dominant hissəsi – böyrək.\nİdarəedici səyyarəsi – Mərrix (Mars) və Pluton.\nBədənin dominant hissəsi – cinsiyyət üzvləri, çanaq boyu sahə.\nİdarəedici səyyarəsi – Müştəri (Yupiter).\nBədənin dominant hissəsi – bud.\nİdarəedici səyyarəsi – Zühəl (Saturn).\nBədənin dominant hissəsi – dizlər.\nİdarəedici səyyarəsi – Uran.\nBədənin dominant hissəsi – baldırlar.\nİdarəedici səyyarəsi – Neptun.\nBədənin dominant hissəsi – pəncə və dabanlar.\nBir-birinə dost və düşmən dörd ünsür özünü bürclərdə də göstərir. Hər\nbir ünsürə aid olan üç bürc öz arasında müttəfiqdir. Hava ilə Od, Su ilə Torpaq dostdur. Su və Torpaq Od ilə düşməndir. Hava isə həm torpaq, həm də su ilə dolana bilər, ancaq əsl dostluqları tutmaz. Bir-birinə müxalif (düşmən) olan bürclərin temperamentində, düşüncə tərzində, fikirlərin ifadə formasında və tərzində böyük fərqlər var. Onlar eyni hadisəyə müxtəlif munasibet bəsləyirlər. Hətta bir lətifəyə qulaq asıb biri gülməkdən qəşş edə, o biri isə yüngül təbəssümlə deyə bilər: "Hə, nə olsun?..” Eyni musiqi də onlarda müxtəlif ovqatlar yaradar. İngilis məsəlində deyildiyi kimi: "Bir mahnıdan xoşlanmayan iki nəfərin bir evdə yaşaması çətin işdir”.\nMüxalif bürclərin daşıyıcıları bədən və tər qoxusuna görə də bir-birindən fərqləndiyindən bir-birini qəbul etmirlər.\nP.S. Taleyin qismətilə müxalif burcler ailə qurmuşsa, Allah-Təala kompromis üçün onlara çox ağıllı uşaqlar verir. Hələ körpə yaşlarından uşaq ailədəki iki əziz adamdan hansının ədalətli olması ilə bağlı düşüncələrə vardığından zəkası vaxtından tez və çox inkişaf edir.\nHacı Firudin Qurbansoy loading... 60


1xGames bölməsində cekpotlar və kəşbeklər - 1xbet\nHome » Bonus » 1xGames bölməsində cekpotlar və kəşbeklər\n1xBet bukmeker şirkəti müştərilərinə özünün istehsal etdiyi çox sayda müxtəlif məhsul təklif edir. 1xGames bölməsi belə bir məhsulun bariz nümunəsidir. Şirkət tamamilə fərqli mövzularda bir çox unikal oyun hazırlayıb. Bu oyunları birləşdirən innovasiya yanaşması və möhtəşəm qrafikadır.\n1xGames bonus proqramında müntəzəm cekpotlar və kəşbeklər\nSevdiyiniz oyunların böyük bir arsenalına əlavə olaraq, 1xBet istifadəçilərə bonus şəklində bir çox xoş mükafatlar təqdim edir. İlk öncə 1xGames`də oyunların əksəriyyətində cekpotların olduğunu demək lazımdır. Hər saat, gün, həftə və ya ay xoşbəxt sahibkar olmaq imkanınız var\nOyunçu, həmçinin daimi kəşbek bonusundan faydalana bilər. Bu aşağıdakı kimi işləyir: iki sevimli oyununuzu seçirsiniz və bu oyunlarda edilən bütün mərclərə avtomatik olaraq 3% kəşbek alırsınız. Ümumi mərc məbləğiniz 584 manatı keçdikdən sonra kəşbek 5% `ə qədər artır. Üstəlik, hər ay 1xBet ehtimal ilə həmin 5% kəşbek əldə etdiyiniz başqa bir oyun seçir!\n1xBet kolleksiyasından diqqətinizə dörd ən tələb olunan yeni oyunlarını təqdim edirik.\nHotDice. Bu oyunda, ekranda olan kub sayını təxmin etməlisiniz. Oynamağa başlamaq üçün mərci seçməlisiniz. Sizə təklif olunan variantlar arasında:\nBöyük və ya bərabər\nAz və ya bərabər\nArdıcıl 5 uğurlu təhmin etməyi bacarsanız, mərc məbləğini 30 dəfə artıra bilərsiniz. HotDice oyununu oynayın və çox qazanın!\nJungle Secrets. Bu oyun sirli cəngəllik və onun vəhşi sakinləri ilə sizi ovsunlayacaqdır. Oyun başlamaq üçün bir heyvan seçin. Həmçinin rəngini də seçə bilərsiniz – belə siz uğur üçün şansınızı artırırsınız. Mərc edin və təkərin oxu heyvanınızın üstündə dayandıqda, siz qazanırsınız. Ümumi qazanc, heyvanın rəqəmsal dəyərini və seçdiyiniz rəng əmsalını istifadə edərək müəyyən edilir. 1xBet ilə gizli xəzinələri və cəngəlliyi araşdırın!\nRoyal Hi-Lo. Bu oyunda siz padşahlar və kraliçalar arasında lüks bir ziyafətdə hörmətli bir qonaqsınız. Mərc edərək siz dörd kart əldə edirsiniz. Birincisinə baxın və növbətinin dəyərini daha böyük və ya az olacağını təxmin etməyə çalışın. Düzgün təxmin etsəniz, mərcinizin məbləği oyundakı əmsallara görə çoxalır.\nGems Odyssey. Oyun unikal bir şey axtaranlar üçün maraqlı olar. 25 xanada 6 növ də qiymətli daşlar təsadüfi fırlanır. Sizdə şaquli və ya üfüqi olaraq 3 və ya daha çox uyğun daş çıxdıqda, qazanırsınız. Hər daşın öz dəyəri var, xüsusən də yaşıl daşlar mərcinizin miqdarını 5 qat artırır.\nYüzdən çox oyun, çox sayda bonus və mükafatdan ibarət olan 1xGames`in geniş dünyasını kəşf edin. 1xBet saytında hesab yaradın və qazanmağa başlayın!